tripathysagar/odia_wiki huggingface dataset:
ବାତ ବ୍ୟାଧିରେ ମସ୍ତିଷ୍କରେ ଅସ୍ୱାଭାବିକ ଓ ଅତ୍ୟଧିକ ସ୍ନାୟୁ ସକ୍ରିୟ ହୁଅନ୍ତି  ଏହାର ବାହ୍ୟ ପ୍ରଭାବରେ ଶରୀରରେ ଅନିୟନ୍ତ୍ରିତ କମ୍ପନ ସ‌ହିତ ଚେତାଶୂନ୍ୟତା ଦେଖାଯାଏ ଯାହାକୁ ଇଂରାଜୀରେ ଟୋନିକ-କ୍ଲିନିକ ସିଜର ବା ବାତ କୁହାଯାଏ ବା ଶରୀରର କେବଳ ଏକ ଅଂଶ କମ୍ପନ ପ୍ରଭାବିତ ହୁଏ ତ‌ଥା ସାମୟିକ ଚେତନାହାନୀ ହୋଇପାରେ  ଅଧିକାଂଶ ସମୟ ଏହି ଘଟଣାଗୁଡ଼ିକ ୨ ମିନିଟରୁ କମ୍ ରହିଥାଏ ଏବଂ ସ୍ୱାଭାବିକ ଅବସ୍ଥାକୁ ଫେରିବା ପାଇଁ କିଛି ସମୟ ଲାଗେ  ମୂତ୍ରାଶୟ ନିୟନ୍ତ୍ରଣ ରହେନି  ଉତ୍ତେଜନା ବା ଅଣଉତ୍ତେଜନାରୁ ବାତ ହୋଇପାରେ  ନିମ୍ନ ରକ୍ତ ଶର୍କରା, ଆଲକୋହୋଲ ଉଇଥଡ୍ରୟାଲ ସିଣ୍ଡ୍ରୋମ, ଅଳ୍ପ ସୋଡିୟମ୍ ରକ୍ତ‌ତା, ଜ୍ୱର, ମସ୍ତିଷ୍କ ସଂକ୍ରମଣ କିମ୍ବା କନ୍‌କସନ ଭଳି ଏକ ଅସ୍ଥାୟୀ ଘଟଣା ହେତୁ ଉତ୍ତେଜିତ ବାତ ହୁଏ  ଚାପ କିମ୍ବା ନିଦ୍ରା ଅଭାବରୁ ଅଣଉତ୍ତେଜିତ ବାତ ହୋଇପାରେ  ମସ୍ତିଷ୍କର ରୋଗ, ଯେଉଁଠାରେ ଅତି କମରେ ଗୋଟିଏ ବାତ ଏବଂ ଅଧିକ ସମୟ ଧରି ବାତ ହେବାର ଆଶଙ୍କା ରହିଥାଏ, ଏହାକୁ ସାମୂହିକ ଭାବରେ ଅପସ୍ମାର କୁହାଯାଏ  ଅନେକ ସମୟରେ ମୂର୍ଚ୍ଛା, ଅଣଏପିଲେପ୍ଟିକ ସାଇକୋଜେନିକ ଘଟଣା ଓ କମ୍ପନ ହେଲେ ଅପସ୍ମାର ବାତ ସଦୃଶ ଦେଖାଯାଏ କିନ୍ତୁ ତାହା ପ୍ରକୃତରେ ବାତ ନୁହେଁ । ଅଳ୍ପ ସମୟରୁ ଅଧିକ କାଳ ଧରି ଚାଲିଥିବା ବାତ ଏକ ଡାକ୍ତରୀ ଜରୁରୀକାଳୀନ ପରିସ୍ଥିତି ସୃଷ୍ଟି କରେ  ପାଞ୍ଚ ମିନିଟରୁ ଅଧିକ ସମୟ ଧରି ଚାଲିଥିବା ବାତକୁ ସାଂଘାତିକ ଅପସ୍ମାର ବା ସ୍ଟାଟସ ଏପିଲେପ୍ଟିକସ୍ ଭାବରେ ଗ୍ରହଣ କରାଯିବା ଉଚିତ୍  ଇଲେକ୍ଟ୍ରୋଏନସେଫାଲୋଗ୍ରାମ  (ଇଇଜି/ ) କିମ୍ବା ମସ୍ତିଷ୍କ ଇମେଜିଙ୍ଗରେ ଏକ ନିର୍ଦ୍ଦିଷ୍ଟ ସମସ୍ୟା ନ ମିଳିବା ପର୍ଯ୍ୟନ୍ତ ଏହା ନିମନ୍ତେ ଦୀର୍ଘକାଳୀନ ଚିକିତ୍ସା ଆବଶ୍ୟକ ହୁଏ ନାହିଁ  ଗୋଟିଏ ବାତ ହେବା ପରେ ଏହାର ଅନୁଶୀଳନ କାର୍ଯ୍ୟ ବାହ୍ୟରୋଗୀ ଭାବରେ ଶେଷ କରିବା ନିରାପଦ ଅଟେ  ଅନେକ ଲୋକଙ୍କର ପ୍ରଥମ ବାତ ପରି ଜଣାଯାଉଥିଲେ ମଧ୍ୟ ପୂର୍ବରୁ ଘଟିଥିବା ଅନ୍ୟାନ୍ୟ ଛୋଟ ଛୋଟ ବାତ ହୋଇପାରେ  ପ୍ରାୟ ୧୦% ଲୋକ ଅତି କମରେ ଥରେ ଏପିଲିପଟିକ୍ ଆକ୍ରାନ୍ତ ହୋଇଥାଆନ୍ତି  ବର୍ଷକୁ ପ୍ରତି ୧୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୩.୫ ଜଣଙ୍କର ଉତ୍ତେଜିତ ବାତ ହେଉଥିବାବେଳେ ବର୍ଷକୁ ପ୍ରତି ୧୦,୦୦୦ ଲୋକଙ୍କର ୪.୨ ଅଣଉତ୍ତେଜିତ ବାତ ହୁଏ। ଗୋଟିଏ ବାତ ହେବା ପରେ, ଦ୍ୱିତୀୟ ଥର ଅନୁଭବ କରିବାର ସମ୍ଭାବନା ପ୍ରାୟ ୫୦% ଥାଏ  ଯେ କୌଣସି ସମୟରେ ଜନସଂଖ୍ୟାର ପ୍ରାୟ ୧% ଲୋକଙ୍କୁ ଅପସ୍ମାର ପ୍ରଭାବିତ କରିଥାଏ ଏବଂ ପ୍ରାୟ ୪% ଲୋକ ସମୟ ସମୟରେ ପ୍ରଭାବିତ ହୁଅନ୍ତି । ଅପସ୍ମାରରେ ଆକ୍ରାନ୍ତଙ୍କ ମଧ୍ୟରୁ ପ୍ରାୟ ୮୦% ଲୋକ ବିକାଶଶୀଳ ଦେଶମାନଙ୍କରେ ବାସ କରନ୍ତି। ଅନେକ ସ୍ଥାନରେ ରୋଗୀ ଲୋକମାନେ ଏକ ନିର୍ଦ୍ଦିଷ୍ଟ ସମୟ ଧରି ବାତ ନହେବା ପର୍ଯ୍ୟନ୍ତ ଗାଡି ଚଳାଇବା ବନ୍ଦ କରିବା ଆବଶ୍ୟକ କରନ୍ତି
ପାକ୍ଲିଟାକ୍ସେଲ  (ଇଂରାଜୀ ଭାଷାରେ ବା , ବିକ୍ରୟ ନାମ ଟାକ୍ସୋଲ/ ) ଏକ କେମୋଥେରାପି ଔଷଧ   ଯାହା ଅନେକ ପ୍ରକାରର କର୍କଟ ରୋଗମାନଙ୍କ ଚିକିତ୍ସାରେ ବ୍ୟବ‌ହାର କରାଯାଏ  । ଏହି ରୋଗମାନଙ୍କର ନାମ ଯଥାକ୍ରମେ ଓଭାରି କର୍କଟ, ସ୍ତନ କର୍କଟ, ଫୁସଫୁସ କର୍କଟ, କାପୋସି ସାର୍କୋମା  , ଗର୍ଭାଶୟ ଗ୍ରୀବା କର୍କଟ, ଓ ଅଗ୍ନାଶୟ କର୍କଟ । ଏହି ଔଷଧ ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଏହାର ଅନ୍ୟ ଏକ ପ୍ରୋଟିନ-ବାଉଣ୍ଡ ପାସିଟାକ୍ସେଲ ଫର୍ମୁଲେସନ   ମଧ୍ୟ ଅଛି । ପାକ୍ଲିଟାକ୍ସେଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେଶହାନୀ, ଅସ୍ଥିମଜ୍ଜା ଦମନ  , କାଲୁଆ ଅନୁଭବ, ଆଲର୍ଜି ପ୍ରତିକ୍ରିୟା  , ପେଶୀ ଯନ୍ତ୍ରଣା ଓ ତରଳ ଝାଡ଼ା ଆଦି ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ହୃଦ୍‌ରୋଗ ସମସ୍ୟା, ଅଧିକ ସଂକ୍ରମଣ ସଙ୍କଟ ଓ ନିମୋନିଆ ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତି ସାଧନ କରିପାରେ । ଏହା ଟାକ୍ସେନ   ଶ୍ରେଣୀର ଏକ ଔଷଧ । କୋଷ ବିଭାଜନ   ସମୟରେ ମାଇକ୍ରୋଟ୍ୟୁବ୍ୟୁଲର   କାମକୁ ଅବରୋଧ କରି ଏହା କାର୍ଯ୍ୟକ୍ଷମ ହୁଏ । ସନ ୧୯୭୧ରେ ପ୍ରଥମେ ପାସିଫିକ ଇଉରୁ   ପାକ୍ଲିଟାକ୍ସେଲ ପୃଥକ କରାଗଲା ପରେ ସନ ୧୯୯୩ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଶ‌ହେ ଗ୍ରାମ ଭାଏଲର କ୍ରୟ ମୂଲ୍ୟ ୭.୦୬ରୁ ୧୩.୪୮ ଆମେରିକୀୟ ଡଲାର । ଇଂଲଣ୍ଡରେ ଏହି ପରିମାଣର ଔଷଧର ମୂଲ୍ୟ ପ୍ରାୟ ୬୬.୮୫ ପାଉଣ୍ଡ । ଏହା ଅଧୁନା ସେଲ କଲଚର   ପଦ୍ଧତିରେ ପ୍ରସ୍ତୁତ କରାଯାଉଛି ।
ପ୍ରସନ୍ନ କୁମାର ପାଳ  (୧୫ ମାର୍ଚ୍ଚ ୧୯୪୬ - ୨୨ ସେପ୍ଟେମ୍ବର ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୭, ୧୯୮୦ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୮ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ପ୍ରସନ୍ନ କୁମାର ପାଳ ୧୯୪୬ ମସିହାର ମାର୍ଚ୍ଚ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶିବଶଙ୍କର ପାଳ । ରାଜନୈତିକ ଜୀବନ ପ୍ରସନ୍ନ କୁମାର ପାଳ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଏବଂ ପରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ବିବାଦ ପ୍ରସନ୍ନ କୁମାର ପାଳ ୧୯୭୪ ମସିହାର ଯୁବନେତା ତଥା ସାମ୍ବାଦିକ ପର୍ଶୁରାମ ଶତପଥୀ ହତ୍ୟା ମାମଲାରେ ଦୋଷୀ ସାବ୍ୟସ୍ତ୍ୟ ହୋଇଥିଲେ । ୨୦୧୫ ମସିହାରେ ସର୍ବୋଚ୍ଚ ନ୍ୟାୟଳୟ ତାଙ୍କୁ ଦୋଷୀ ସାବ୍ୟସ୍ତ କରି ଅଜୀବନ କାରାଦଣ୍ଡରେ ଦଣ୍ଡିତ କରିଥିଲେ । ଏହି ହତ୍ୟାକାଣ୍ଡଟି ବଲାଙ୍ଗୀର ଜିଲ୍ଲାର ପ୍ରଥମ ରାଜନୈତିକ ହତ୍ୟା ଥିଲା । ମୃତ୍ୟୁ ପ୍ରସନ୍ନ କୁମାର ପାଳ ୨୦୧୮ ମସିହାର ସେପ୍ଟେମ୍ବର ୨୨ ତାରିଖରେ ୭୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ପ୍ଲାଜୋମାଇସିନ, ଏକ ବ୍ୟବସାୟୀକ ନାମ ଜେମଡ୍ରି, ଏକ ଆମିନୋଗ୍ଲାଇକୋସାଇଡ ଆଣ୍ଟିବାୟିଟିକ ଯାହା ଜଟିଳ ମୂତ୍ରନଳୀ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ  ୨୦୧୯ ସୁଦ୍ଧା ଏହା କେବଳ ସେହିମାନଙ୍କ ପାଇଁ ସୁପାରିଶ କରାଯାଇଛି ଯେଉଁମାନଙ୍କ ପାଇଁ କିଛି ବିକଳ୍ପ ନାହିଁ  ଏହା ଶିରାବ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କିଡନୀ ସମସ୍ୟା, ତରଳ ଝାଡ଼ା, ବାନ୍ତି, ଏବଂ ରକ୍ତଚାପ ପରିବର୍ତ୍ତନ ଅନ୍ତର୍ଭୁକ୍ତ  ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଶ୍ରବଣ ଶକ୍ତି ହ୍ରାସ, କ୍ଲୋଷ୍ଟ୍ରିଡିଅମ୍ ଡିଫିସିଲ ସମ୍ପର୍କୀୟ ତରଳ ଝାଡ଼ା, ଆନାଫାଇଲକ୍‌ସିସ ଏବଂ ମାଂସପେଶୀ ଦୁର୍ବଳତା ଅନ୍ତର୍ଭୁକ୍ତ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ପ୍ରୋଟିନ୍ ତିଆରି କରିବାରେ ବ୍ୟାକ୍ଟେରିଆର କ୍ଷମତା ହ୍ରାସ କରି ପ୍ଲାଜୋମାଇସିନ କାର୍ଯକ୍ଷମ ହୁଏ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ପ୍ଲାଜୋମାଇସିନ୍ ଅନୁମୋଦିତ ହୋଇଥିଲା  ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଯୁକ୍ତରାଷ୍ଟ୍ରରେ ୧୦ ଦିନର ଚିକିତ୍ସାର ମୂଲ୍ୟ ପ୍ରାୟ ୬,୬୦୦ ଆମେରିକୀୟ ଡଲାର
କିଥାବ ବା କିତାବ  ମଲାୟାଲମ:         ଏକ ମଲୟାଲମ ଭାଷାର ନାଟକରେ ଏପରି ଏକ ଯୁବତୀର ହାସ୍ୟରସାତ୍ମକ ଚିତ୍ରଣ କରାଯାଇଛି ଯିଏ  'ଅଜାନ'  ଡାକିବା ସ୍ୱପ୍ନ ଦେଖୁଛି । ସାମୁହିକ ପ୍ରାର୍ଥନା କରିବା ନିମନ୍ତେ ମସଜିଦରେ ଯେଉଁ ପ୍ରାର୍ଥନା କରାଯାଏ ତାହାକୁ ଅଜାନ କୁହାଯାଏ ଓ ଏହାକୁ କେବଳ ପୁରୁଷ ମୁଏଜ୍ଜିନ ବା ମୁକ୍ରି ଡାକିଆସୁଛନ୍ତି । ସେହି ଝିଅ ନିଜ ସମ୍ପ୍ରଦାୟଙ୍କର ମହିଳାମାନଙ୍କର ଉତ୍ପୀଡ଼ନ ଉପରେ ପ୍ରଶ୍ନ କରି ଗୋଷ୍ଠୀର କାନୁନ ବିରୁଦ୍ଧରେ ସାଙ୍ଗମାନଙ୍କ ସ‌ହିତ ନୃତ୍ୟ କରି ବିଦ୍ରୋହ କରିଛି, ତାଙ୍କୁ ମନା ହୋଇଥିବା ଖାଦ୍ୟ ଚୋରୀ କରିଛି ଓ  'ଭାଙ୍ଗ'  ଡାକିବାକୁ ଦାବୀ କରିଛି । ଏହି ନାଟକ କାହାଣୀକାର-ନିର୍ଦ୍ଦେଶକ ରଫିକ ମଙ୍ଗଳସେରୀ ଲେଖିଛନ୍ତି । ଏହା ସନ ୨୦୧୮ର ନଭେମ୍ବର ମାସରେ କେରଳରେ ରିଲିଜ ହୋଇଥିଲା ଯେତେବେଳେ କେରଳରେ ମହିଳା ଅଧିକାର ଆନ୍ଦୋଳନ ଆରମ୍ଭ ହେଉଥିଲା ଓ ଯେତେବେଳେ ଶାବରୀମାଳା ମନ୍ଦିରରେ ପ୍ରବେଶ ତ‌ଥା ମୁସଲମାନ ମହିଳାଙ୍କର ଧାର୍ମିକ କାମରେ ଭାଗ ନେବା ଓ ମହିଳାଙ୍କୁ ଇମାମ ପଦରେ ନିଯୁକ୍ତ କରିବା ଓ ମସଜିଦରେ ପ୍ରାର୍ଥନା ଅଧିକାର ନିମନ୍ତେ ଅଧିକାର ନିମନ୍ତେ ଆନ୍ଦୋଳନ ଆରମ୍ଭ ହେଉଥିଲା । ପ୍ରେରଣା ରଫିକ କ‌ହନ୍ତି, ତାଙ୍କର କିଥାବ ନାଟକ ଭାଙ୍ଗୁ କାହାଣୀ ଉପରେ ପ୍ରତ୍ୟକ୍ଷ ଭାବରେ ପର୍ଯ୍ୟବସିତ ନୁହେଁ; ଏହା ଉନ୍ନି ଆରଙ୍କ  କାହାଣୀ  'ଭାଙ୍ଗୁ' ଦ୍ୱାରା ପ୍ରଭାବିତ ଏକ ସ୍ୱାଧୀନ ରୁପାନ୍ତର । କିନ୍ତୁ ଉନ୍ନିଙ୍କ କଥନ ଅନୁସାରେ ଏହି ନାଟକ ତାଙ୍କର ଲିଖିତ କାହାଣୀର ବିଚାର ଓ ଆଧ୍ୟାତ୍ମିକ ମୂଲ୍ୟ ସ‌ହିତ ସମ ବୋଧକ ନୁହେଁ । ମଲୟାଲମ ନିର୍ଦ୍ଦେଶକ ଭି କେ ପ୍ରକାଶ  ( . ) ମଧ୍ୟ ଉନ୍ନିଙ୍କର ଭାଙ୍ଗୁକୁ ନେଇ ଅନ୍ୟ ଏକ ଯୋଜନା କରିଛନ୍ତି  । କଥାବସ୍ତୁ ଗୋଟିଏ ମୁସଲମାନ ଝିଅର ତା ନିଜର ପିତା ଭଳି ମୁଏଜ୍ଜିନ ହୋଇ ବଡ଼ ପାଟିରେ ଅଜାର ଡାକିବାର ଇଚ୍ଛା ହୋଇଛି । ପୁରୁଷମାନଙ୍କ ପାଇଁ ଉଦ୍ଦିଷ୍ଟ ଭଜା ମାଛ ଚୋରୀ କରି କ‌ହୁଛି, ଏହା ନୈତିକତା ଦୃଷ୍ଟିରୁ ଭୁଲ ନୁହେଁ, କାରଣ ଝିଅମାନଙ୍କୁ ଯଥେଷ୍ଟ ଖାଦ୍ୟ ଦିଆଯାଉ ନଥିବା କଥା ସ୍ରଷ୍ଟା ଭଗବାନ ବୁଝୁଛନ୍ତି । ଝିଅର ଏହି କାମକୁ ତାଙ୍କର ପିତା ଦୋଷାବ‌ହ କ‌ହୁଛନ୍ତି ଓ ପୁରୁଷମାନେ ଖାଉଥିବା ଖାଦ୍ୟର କେବଳ ଅଧା ଖାଦ୍ୟ ମହିଳାମାନେ ଖାଇବା ଉଚିତ ବୋଲି କ‌ହୁଛନ୍ତି । ଏହାର ଉତ୍ତରରେ ଦୁଷ୍ଟାମୀଭରା ଝିଅ କ‌ହୁଛି,  "ତାହେଲେ ଝିଅମାନେ ପୁରୁଷ ପିନ୍ଧୁଥିବା ପୋଷାକର ଅଧା କାହିଁକି ନ ପିନ୍ଧିବେ ?" ଏହି କଳହ ସମୟରେ ଝିଅ ତାହାର ଅଜାନ ଡାକିବା ଇଚ୍ଛା ପ୍ରକାଶ କରିଛି । ତାହାର ପିତା ଏକ ବଡ଼ ବ‌ହି  (କିତାବ) ଦେଖେଇ ତାହାର ସମସ୍ତ ପ୍ରଶ୍ନର ଉତ୍ତର ସେହି ବିତାବରେ ମିଳିଯିବ ବୋଲି କ‌ହୁଛନ୍ତି ଓ ଝିଅକୁ ତାଲା ପକେଇ ରଖିଛନ୍ତି, ଯାହା ଫଳରେ ନାଟକରେ ଆଉ ଭାଗ ନେଇପାରିବ ନାହିଁ  । ଝିଅକୁ ବାପା କ‌ହୁଛନ୍ତି,  "ଯଦି ସେ ଏହିଭଳି କାମ କରେ ତା 'ହେଲେ କେବେହେଲେ ସ୍ୱର୍ଗକୁ ଯାଇପାରିବନି ।" ଏହାର ଉତ୍ତରରେ ଝିଅ କ ‌ହୁଛି,  "ଯଦି ଗାଇଲେ ବା ନାଚିଲେ ସ୍ୱର୍ଗକୁ ଯାଇ ହେବନି, ତାହେଲେ ମୋର ସେ ସ୍ୱର୍ଗକୁ ଯିବାର ଆବଶ୍ୟକତା ନାହିଁ ।" ମନା କରିବା ସତ୍ତ୍ୱେ ଝିଅ ନାଟକରେ ଭାଗ ନେବାରୁ ବାପା ନିଜ ଝିଅକୁ ମାରିଦେବାକୁ ଉଦ୍ୟତ ହେଉଛନ୍ତି । ଏତିକିବେଳେ ଝିଅର ମାଆ କ‌ହୁଛନ୍ତି,  "ଆପଣ କେବଳ ମୁଏଜ୍ଜିନ ନୁହନ୍ତି, ଏକ ବାପା ମଧ୍ୟ ।" ଏହା ପରେ ବାପା ଝିଅଙ୍କୁ ନାଟକରେ ଅଜାନ   ଡାକିବାକୁ ଅନୁମତି ଦେଉଛନ୍ତି ଓ ଏହା ପରେ ନାଟକ ସମାପ୍ତ ହେଉଛି ଓ ସମସ୍ତେ ପ୍ରର୍ଥନା କରୁଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୧୧ ନଭେମ୍ବର ବର୍ଷର ୩୧୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୧୬ତମ  । ବର୍ଷ ଶେଷ ହେବା ପାଇଁ ଆଉ ୫୦ ଦିନ ବାକି ଅଛି ।
ଥ୍ରୋମ୍ବୋଫ୍ଲେବାଇଟିସ୍ ରୋଗୀର ଶିରା ପ୍ରଦାହଗ୍ରସ୍ତ ହୋଇ ରକ୍ତ ଜମାଟ ବାନ୍ଧିଯାଏ । ସାଧାରଣତଃ ଏହି ରୋଗରେ ଗୋଡ଼ ପ୍ରଭାବିତ ହୁଏ  ଏହାର ଲକ୍ଷଣ ମଧ୍ୟରେ ଯନ୍ତ୍ରଣା, ଫୁଲା, ଲାଲିମା, ଉଷ୍ମତା ଏବଂ ଶିରା କଠିନତା ଦେଖାଯାଏ  ସଂକ୍ରମିତ ସମୟରେ ଜ୍ୱର ଏବଂ ନିମ୍ନ ରକ୍ତଚାପ ମଧ୍ୟ ହୋଇପାରେ। ରୋଗ ଜଟିଳ ହେଲେ ଫୁସଫୁସ ଏମ୍ବୋଲିଜ୍ମ ଏବଂ ପୋଷ୍ଟ ଥ୍ରୋମାବୋଟିକ୍ ସିଣ୍ଡ୍ରୋମ ହୋଇପାରେ। ସବୁଠାରୁ ସାଧାରଣ ପ୍ରକାରଗୁଡ଼ିକ ହେଉଛି ବାହ୍ୟ ଥ୍ରୋମ୍ବୋଫ୍ଲେବାଇଟିସ ଏବଂ ଗଭୀର ଶିରା ଥ୍ରୋମ୍ବୋସିସ୍  ବିଭିନ୍ନ ସ୍ଥାନରେ ବାରମ୍ବାର ଘଟିଲେ ଏହାକୁ ମାଇଗ୍ରେଟୋରୀ ଥ୍ରୋମ୍ବୋଫ୍ଲେବାଇଟିସ୍ କୁହାଯାଏ ଏବଂ ଏହା କର୍କଟ ସହିତ ଜଡ଼ିତ ଥାଏ  ଯେତେବେଳେ ଏହା ସ୍ତନକୁ ପ୍ରଭାବିତ କରେ ଏହାକୁ ମୋଣ୍ଡୋର ରୋଗ କୁହାଯାଏ  ଏହା ସଂକ୍ରମିତ ଥିବା ଅବସ୍ଥାରେ ଏହାକୁ ସେପ୍ଟିକ ଥ୍ରୋମ୍ବୋଫ୍ଲେବାଇଟିସ୍ କୁହାଯାଏ  ବିପଦ କାରକଗୁଡ଼ିକ ମଧ୍ୟରେ କମ୍ ଗତିଶୀଳତା, ସାମ୍ପ୍ରତିକ ଅସ୍ତ୍ରୋପଚାର, ଗର୍ଭଧାରଣ, ଜନ୍ମ ନିୟନ୍ତ୍ରଣ ବଟିକା, କର୍କଟ, ମୋଟାପଣ, ଭାରିକୋଜ୍ ଶିରା, ରୋଗର ପାରିବାରିକ ଇତିହାସ ଏବଂ ଏକ ଶିରାଭ୍ୟନ୍ତର ଭର୍ତ୍ତି ପଦାର୍ଥ  ଏହାର କାର୍ଯ୍ୟ ପ୍ରଣାଳୀରେ ଖରାପ ରକ୍ତ ପ୍ରବାହ, ରକ୍ତ ଜମାଟ ବାନ୍ଧିବା ଏବଂ ନଷ୍ଟ ଶିରା ହୋଇପାରେ । ଅଲଟ୍ରାସାଉଣ୍ଡଦ୍ୱାରା ରୋଗ ନିର୍ଣ୍ଣୟ କରାଯାଏ  ପୃଷ୍ଠ ଶିରାରେ ଥିବା ଛୋଟ ଛୋଟ କ୍ଲଟ ନିଜେ ଉପଶମ ହୋଇପାରେ  ଅଶାନ୍ତ ଲାଗିଲେ ଏନଏସଏଆଇଡି   ଦେଲେ ଓ ଗୋଡ଼ ଟେକି ରଖିଲେ, ସାହାଯ୍ୟ କରିପାରେ  ରକ୍ତ ପତଳାକାରୀ ଔଷଧ ଯଥା ହେପାରିନ୍, ୱାର୍ଫାରିନ୍ କିମ୍ବା ଆପିକ୍ସାବାନ୍ ମଧ୍ୟ ବାରମ୍ବାର ବ୍ୟବହୃତ ହୁଏ  ବେଳେବେଳେ ଏକ ଭେନା କାଭା ଫିଲ୍ଟର କିମ୍ବା ଆଲଟେପ୍ଲେଜ୍ ବ୍ୟବହାର କରାଯାଇପାରେ  ସାଧାରଣତଃ ୬୦ ବର୍ଷରୁ ଅଧିକ ବୟସ୍କ ଲୋକମାନେ ଅଧିକ ପ୍ରଭାବିତ ହୁଅନ୍ତି
ନନ୍ଦପୁର, କୋରାପୁଟ ଜିଲ୍ଲାରେ ଥିବା ଏକ ପର୍ଯ୍ୟଟନ ସ୍ଥାନ । ଏହି ସ୍ଥାନଟି କିମ୍ବଦନ୍ତୀ ମହାରାଜା ବିକ୍ରମାଦିତ୍ୟଙ୍କ ସସ୍ମୃତିରେ ନିର୍ମିତ ବତ୍ରିଶ ସିଂହାସନ ପାଇଁ ବିଖ୍ୟାତ । ଏହା ଜୟପୁର ଗଡ଼ଜାତ ରାଜ୍ୟର ରାଜଧାନୀ ମଧ୍ୟ ଥିଲା । ନାମକରଣ ନନ୍ଦ ଗଉଡଙ୍କ ନାମ ଅନୁସାରେ ଏ ସ୍ଥାନର ନାମ ନନ୍ଦପୁର ବୋଲି କୁହାଯାଏ । ଅବସ୍ଥିତି ଓ ଗମନାଗମନ ଏହି ସ୍ଥାନଟିର କୋରାପୁଟ ସଦର ମହକୁମାଠାରୁ ୪୫ କିମି ଦୂରତାରେ ଅବସ୍ଥିତ । ସଡ଼କ ପଥରେ ଗମନା ଗମନର ବ୍ୟବସ୍ଥା ରହିଛି । ଏଠାରେ ଗୃହନିର୍ମାଣ ବିଭାଗର ଆବସସ୍ଥଳୀଟିଏ ଅଛି । ନିକଟସ୍ଥ ସେମିଳିଗୁଡ଼ାଠାରେ ହୋଟେଲ ଓ ଲଜିଂର ସୁବିଧା ମଧ୍ୟ ଉପଲବ୍ଧ । ପର୍ଯ୍ୟଟନ ଆକର୍ଷଣ ଶ୍ରୀ ଶ୍ରୀ ବାବା ସିଦ୍ଧେଶ୍ୱର, ଗ୍ରାମଦେବୀ, ଶ୍ରୀଜଗନ୍ନାଥ, ସନ୍ତୋଷୀ ମା, ଲଙ୍ଗଳ ଭୈରବ, ଭୈରବୀ, ଭିତରଗଡ଼ କନକ ଦୁର୍ଗା ମନ୍ଦିର ପାଇଁ ଏ ସ୍ଥାନ ଜଣାଶୁଣା । ୧.୮ମିଟର ଉଚ୍ଚତା ବିଶିଷ୍ଟ ଗୋଟିଏ ପଥରରେ ନିର୍ମିତ ସିଦ୍ଧ ଗଣେଶ ମୂର୍ତ୍ତି ଓ ୩୨ ପାହାଚ ବିଶିଷ୍ଟ ବତ୍ରିଶ ସିଂହାସନ ଏଠାକାର ମୁଖ୍ୟ ଆକର୍ଷଣ । ନନ୍ଦପୁରଠାରୁ ୩ କି.ମି. ଦୂରତାରେ ଥିବା ରାଣୀ ଡ଼ୁଡ଼ୁମା ଜଳପ୍ରପାତ ମଧ୍ୟ ପର୍ଯ୍ୟଟକଙ୍କର ଦୃଷ୍ଟି ଆକର୍ଷଣ କରିଥାଏ ।
ମୁକେରିଆନ୍ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ହୋଶିଅର୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୁକେରିଆନ୍ ୩୧.୯୫୧୦ ଉତ୍ତର ଅକ୍ଷାଂଶ ଓ ୭୫.୬୧୪୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁକେରିଆନ୍ ସହରର ମୋଟ ଜନସଂଖ୍ୟା ୨୧୩୭୯ ଅଟେ । ସେଥି ମଧ୍ୟରୁ ୫୨.୩୦% ଜଣ ପରୁଷ ହୋଇଥିବା ବେଳେ ୪୭.୭୦% ଜଣ ନାରୀ ଅଟନ୍ତି । ମୁକେରିଆନ୍ର ସାକ୍ଷରତା ହାର ୭୭.୨୭% ଅଟେ । ଏହା ଜାତୀୟ ହାରଠାରୁ -୧୨.୪୩% ପ୍ରତିଶତ କମ ଅଟେ । ସେଥିରୁ ୪୧.୯୪% ପ୍ରତିଶତ ପୁରୁଷ ଓ ୩୫.୩୩% ନାରୀ ଅଟନ୍ତି । ୧୦.୮୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ମୁକେରିଆନ୍ର ସରକାରୀ ଭାଷା ଅଟେ ।
ଭାରତର ଜାତିପ୍ରଥା ହେଉଛି ଜାତିର ତଥାକଥିତ ନୃତତ୍ତ୍ୱଭିତ୍ତିକ ଉଦାହରଣ । ଏହାର ଉତ୍ପତ୍ତି ପ୍ରାଚୀନ ଭାରତରେ ହୋଇଥିଲା ଏବଂ ମଧ୍ୟଯୁଗୀୟ, ପ୍ରାକ-ଆଧୁନିକ ଏବଂ ଆଧୁନିକ ଭାରତରେ, ବିଶେଷ କରି ମୋଗଲ ସାମ୍ରାଜ୍ୟ ଏବଂ ବ୍ରିଟିଶ ଶାସନ ସମୟରେ, ବିଭିନ୍ନ ଶାସକୀୟ ଅଭିଯାତମାନଙ୍କଦ୍ୱାରା ରୂପାନ୍ତରିତ ହୋଇଥିଲା । ଏହା ଅଧୁନା ଭାରତରେ ସକାରାତ୍ମକ କାର୍ଯ୍ୟକ୍ରମର ଆଧାର । ଜାତିପ୍ରଥାରେ ଦୁଇଟି ଭିନ୍ନ ଭିନ୍ନ ଧାରଣା ରହିଛି: ବର୍ଣ୍ଣ ଏବଂ ଜାତି । ଏହି ଦୁଇ ବ୍ୟବସ୍ଥାକୁ ଏହି ପ୍ରଥାର ବିଭିନ୍ନ ସ୍ତରର ବିଶ୍ଳେଷଣ ଭାବରେ ବିବେଚନା କରାଯାଇପାରେ । ବର୍ତ୍ତମାନର ପ୍ରଚଳିତ ଜାତିପ୍ରଥା ଭାରତରେ ମୋଗଲ ଯୁଗର ପତନ ଏବଂ ବ୍ରିଟିଶ ଉପନିବେଶ ସରକାରଙ୍କ ଉତ୍ଥାନ ସମୟରେ ବିକାଶର ଫଳାଫଳ ବୋଲି ବିବେଚିତ ହୁଏ । ମୋଗଲ ଯୁଗର ପତନରେ ଶକ୍ତିଶାଳୀ ପୁରୁଷମାନଙ୍କର ଉତ୍ଥାନ ଦେଖାଗଲା । ସେମାନେ ରାଜା, ପୁରୋହିତ ଏବଂ ଧର୍ମଶାସ୍ତ୍ରସହିତ ସମ୍ବନ୍ଧିତ ଥିଲେ ଓ ଜାତି ସ୍ଥାନୀୟ ରାଜକୀୟ ଏବଂ ସାମରିକ ଉପାଧିକୁ ଭିତ୍ତି କରି ଅନେକ ଜାତିହୀନ ସାମାଜିକ ଗୋଷ୍ଠୀକୁ ଭିନ୍ନ ଜାତି ସମ୍ପ୍ରଦାୟରେ ପୁନଃ ଆକାର ଦେଇଥିଲେ । ବ୍ରିଟିଶ ଶାସନ ଏହି ବିକାଶକୁ ଆଗକୁ ବଢ଼ାଇ କଠୋର ଜାତି ସଂଗଠନକୁ ପ୍ରଶାସନର ଏକ କେନ୍ଦ୍ରୀୟ ବ୍ୟବସ୍ଥାରେ ପରିଣତ କଲା । ୧୮୬୦ରୁ ୧୯୨୦ ମସିହା ମଧ୍ୟରେ ବ୍ରିଟିଶମାନେ ଜାତିପ୍ରଥାକୁ ସେମାନଙ୍କ ଶାସନ ବ୍ୟବସ୍ଥାରେ ପ୍ରସ୍ତୁତ କରିଥିଲେ ଏବଂ କେବଳ ଖ୍ରୀଷ୍ଟିଆନ ଏବଂ ନିର୍ଦ୍ଦିଷ୍ଟ ଜାତିର ଲୋକଙ୍କୁ ପ୍ରଶାସନିକ ଚାକିରି ଏବଂ ବରିଷ୍ଠ ନିଯୁକ୍ତି ପ୍ରଦାନ କରିଥିଲେ । ୧୯୨୦ ମସିହାରେ ସାମାଜିକ ଅଶାନ୍ତି ବଢ଼ିବା ପରେ ଏହା ପରିବର୍ତ୍ତନ ହୋଇଥିଲା । ତା ' ପରଠାରୁ ଉପନିବେଶ ପ୍ରଶାସନ ନିମ୍ନ ଜାତିମାନଙ୍କ ପାଇଁ ସରକାରୀ ଚାକିରିର ଏକ ନିର୍ଦ୍ଦିଷ୍ଟ ପ୍ରତିଶତ ଆରକ୍ଷଣ କରି ସକରାତ୍ମକ ଭେଦଭାବର ନୀତି ଆରମ୍ଭ କରିଥିଲା । ୧୯୪୮ରେ ଜାତି ଆଧାରରେ ନକାରାତ୍ମକ ଭେଦଭାବକୁ ଆଇନଦ୍ୱାରା ନିଷେଧ କରାଯାଇଥିଲା ଏବଂ ଭାରତୀୟ ସମ୍ବିଧାନରେ ଏହାକୁ ଆହୁରି ବଳବତ୍ତର କରାଯାଇଥିଲା । ତେବେ ଭାରତର ବିଭିନ୍ନ ସ୍ଥାନରେ ଏହି ପ୍ରଥା ପ୍ରଚଳିତ । ଭାରତରେ ୩,୦୦୦ ଜାତି ଏବଂ ୨୫,୦୦୦ ଉପଜାତି ଅଛନ୍ତି ଏବଂ ପ୍ରତ୍ୟେକ ଏକ ନିର୍ଦ୍ଦିଷ୍ଟ ବୃତ୍ତି ସହିତ ଜଡ଼ିତ
ଶିଶୁ କନ୍ୟାକୁ ବଞ୍ଚାଅ, ଝିଅକୁ ପଢ଼ାଅ  ( , )  ଭାରତ ସରକାରଙ୍କ ଏକ ଯୋଜନା ଯାହାର ଲକ୍ଷ୍ୟ ହେଉଛି ଶିଶୁ କନ୍ୟାର ସୁରକ୍ଷା ପାଇଁ ସଚେତନତା ସୃଷ୍ଟି, ମହିଳାଙ୍କ କାର୍ଯ୍ୟଦକ୍ଷତା ଏବଂ ସାମଗ୍ରିକ ଅଭିବୃଦ୍ଧି  । ନରେନ୍ଦ୍ର ମୋଦୀ ୨୨ ଜାନୁଆରୀ ୨୦୧୫ରେ ହରିଆଣାର ପାନିପଥଠାରେ ଏହି ଯୋଜନାର ଉଦ୍ଘାଟନ କରିଛନ୍ତି । ଏହି କାର୍ଯ୍ୟକ୍ରମର ପ୍ରାରମ୍ଭିକ କର୍ପସ ପାଣ୍ଠି ହେଉଛି ୧୦୦ କୋଟି । ୨୦୧୧ ସେନସସ ତଥ୍ୟ ଅନୁସାରେ ଭାରତରେ ଶିଶୁମାନଙ୍କ ଲିଂଗ ଅନୁପାତ  (୦-୬ ବର୍ଷ) ପ୍ରତି ୧୦୦୦ଟି ପୁଅଙ୍କ ମଧ୍ୟରେ ୯୨୭ ଜଣ ଝିଅ, ଯାହା ଉଲ୍ଲେଖନୀୟ ଭାବେ ୯୧୮କୁ ହ୍ରାସ ଘଟିଛି  । ୨୦୧୨ମସିହାରେ ୟୁନିସେଫ ର ଏହି ରିପୋର୍ଟ ଭାରତକୁ ବିଶ୍ୱର ୧୯୫ଟି ଦେଶ ମଧ୍ୟରେ ୪୧ତମ ସ୍ଥାନ ଦେଇଛି । ଆନ୍ତର୍ଜାତିକ ଶିଶୁକନ୍ୟା ଦିବସ ଉପଲକ୍ଷେ ଭାରତର ତତ୍କାଳୀନ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏକ ବ୍ୟକ୍ତବ୍ୟରେ କନ୍ୟାଭ୍ରୂଣ ହତ୍ୟାର ମୁଳୋତ୍ପାଟନ ସହ ମାଧ୍ୟମରେ ଜନସାଧାରଣଙ୍କଠାରୁ ଏହାର ସମାଧାନ ପ୍ରସ୍ତାବଗୁଡ଼ିଏ ପାଇଁ ଆହ୍ୱାନ ଦେଇଛନ୍ତି । ବିଶେଷ ଧ୍ୟାନଦିଆଯିବକୁ ଥିବା କିଛି ମୂଖ୍ୟବିନ୍ଦୁ ଲିଂଗଗତ ସମାନତା ପାଇଁ ସଚେତନତା ମହିଳାଙ୍କୁ ଶିକ୍ଷା ସୁନିଶ୍ଚିତ କରାଇବା ସ୍ୱାସ୍ଥ୍ୟ ଚିକିତ୍ସା ଏବଂ ସ୍ୱାସ୍ଥ୍ୟ ସମସ୍ୟା ମହିଳା ସୁରକ୍ଷା ସେଲ ମହିଳା ଏବଂ କନ୍ୟା ସନ୍ତାନଙ୍କ ପ୍ରତି ସମ୍ବେଦନଶୀଳ ହେବାପାଇଁ ପ୍ରଚାର ସାଇବର ଅପରାଧ ସେଲ ବିପର୍ଯ୍ୟୟ ପରିଚାଳନା ସେଲ ପଥପ୍ରଦର୍ଶକ, ଅଭିଭାବକ ଏବଂ ଅନ୍ୟମାନଙ୍କୁ ପୁରସ୍କାର ରାଶି କାର୍ଯ୍ୟକ୍ରମ ବୈଶିଷ୍ଟ୍ୟ ଶିଶୁ କନ୍ୟା ପାଇଁ ଲିଂଗଗତ ଅସମାନ୍ୟତା ଦୂର କରିବା ସମାଜରେ ତିଷ୍ଠିରହିବା ଏବଂ ସୁରକ୍ଷା ନିଶ୍ଚିତ କରିବା , ଶିକ୍ଷିତ କରିବା, ପୁଷ୍ଟିକରଣରେ ଉନ୍ନତି, ଏବଂ ଏକ ପାରିପାର୍ଶ୍ୱିକ ସୁରକ୍ଷା ଯୋଗାଇବା ଆଦି ପ୍ରଧାନ ବୈଶିଷ୍ଟ୍ୟ ଅଟେ । ପଦକ୍ଷେପ ମନ୍ତ୍ରଣାଳୟ, ପ୍ରାଇଭେଟ ସଂସ୍ଥା, ସମାଜିକ ଅନୁଷ୍ଠାନ ସମ୍ମିଳିତ ସହଯୋଗେ ଏକ ବହୁମୁଖୀ ବିଭାଗୀୟ ପଦକ୍ଷେପ ନିମ୍ନ କନ୍ୟା ହାର   ଥିବା ପ୍ରାୟ ୧୦୦ଟି ଜିଲ୍ଲାରେ ଆରମ୍ଭ ହେଉଛି । ପୁଅ ଝିଅଙ୍କ ମଧ୍ୟରେ ସମତୁଲ ଅନୁପାତ ରଖୁଥିବା ଗ୍ରାମକୁ ୧ କୋଟି ଟଙ୍କା ପୁରସ୍କାର ରାଶି ପ୍ରଦାନ କରାଯିବ ଯାହା କନ୍ୟା ଭ୍ରୁଣ ହତ୍ୟା କମାଇବାରେ ବିଶେଷ ଲାଭପ୍ରଦ ହେବ । ସ୍କୁଲ ପାଠ୍ୟକ୍ରମରେ ଲିଂଗଗତ ସମାନତା ପାଇଁ ଏକ ଅଧ୍ୟାୟ ସ୍ଥାନ ପାଇବ । ନିର୍ଭୟା ପାଣ୍ଠିରୁ ରାଜଧାନୀ ଦିଲ୍ଲୀର ସମସ୍ତ ଜିଲ୍ଲାମାନଙ୍କରେ ମହିଳାଙ୍କ ପାଇଁ ବିପର୍ଯ୍ୟୟ ପରିଚାଳନା କେନ୍ଦ୍ରମାନ ସ୍ଥାପନ ହେବ । ସାଧାରଣ ବସ ଗମନାଗମନରେ ଏକ ମହିଳାଙ୍କ ସୁରକ୍ଷା ଲାଗି ଏକ ଯୋଜନାର ପରୀକ୍ଷଣ ପାଇଁ ୫୦କୋଟି ଏବଂ ପ୍ରସ୍ତାବିତ ୧୫୦ କୋଟି ଟଙ୍କା ବଡ଼ବଡ଼ ସହରମାନଙ୍କରେ ମହିଳାଙ୍କ ସୁରକ୍ଷା ବୃଦ୍ଧି ପାଇଁ ଯୋଜନାରେ ଖର୍ଚ୍ଚ ହେବ । ଚଣ୍ଡିଗଡଠାରେ ଜିଲ୍ଲାପାଳମାନଙ୍କ ପାଇଁ ଆୟୋଜିତ ଏକ କର୍ମଶାଳାରେ କିଛି ପ୍ରସ୍ତାବ ଦିଆଯାଇଛି ତାହା : ସଶକ୍ତ ଯୌତୁକ ନିରୋଧୀ ନିୟମ ବାଧ୍ୟତାମୂଳକ ବିବାହ ପଂଜୀକରଣ ମାଧ୍ୟମରେ ବାଲ୍ୟ ବିବାହ ଉଛେଦ ଶିଶୁକନ୍ୟାର ଜନ୍ମଦିନ ଉତ୍ସବ ପାଳନ କନ୍ୟାକୁ ଶିକ୍ଷିତ କରିବାକୁ ପ୍ରାଧାନ୍ୟ ଦେବା ସଦସ୍ୟମାନଙ୍କ ପ୍ରସ୍ତାବ କ୍ରମେ ଦରକାର ସ୍ଥଳେ ପ୍ରେରଣାର୍ଥକ ଆର୍ଥିକ ସହାୟତା ପ୍ରଦାନ ଇତ୍ୟାଦି ଗର୍ଭପାତ ସହ ଜଡ଼ିତ ଥିବା ଦୋଷୀକୁ କଠୋର ଦଣ୍ଡବିଧାନ ଲିଂଗ ନିରୁପଣ ଏବଂ ଭ୍ରୁଣ ହତ୍ୟା , କନ୍ୟାର ବିବାହ ଖର୍ଚ୍ଚ, ଯୌତୁକ ଏବଂ ଏହା ସହ ହେଉଥିବା ଅସୁବିଧା ଆଦି ସମାଜରେ ଚର୍ଚ୍ଚା ହେବା ଉଚିତ ଯାହା ଫଳରେ ସମାଜ ଏଥିପ୍ରତି ସମ୍ବେଦନଶୀଳ ହେବ ଏବଂ ଏପରି ଘୃଣ୍ୟ କାର୍ଯ୍ୟ କରିବା ଆଗରୁ ଲଜ୍ୟାରେ ଦୁଇଥର ଭାବିବ । ସେଇ ପରୀମାନଙ୍କମୁହଁରେ ଚେନାଏ ହସ ଆଣିବା ପାଇଁ ଶିଶୁ କନ୍ୟାକୁ ବଞ୍ଚାଅ, ଝିଅକୁ ପଢାଅ
ବ୍ରୋମିନ  ଗ୍ରୀକ: [ , ବ୍ରୋମୋସ୍] : { }:  ରୁ ଅସିଛି,ମାନେ  "ଉତ୍କଟ-ଗନ୍ଧ"  ବା  " - "  ବା  " "  ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୩୫ ।
ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ ଜଣେ ଓଡ଼ିଆ ସିନେ ଅଭିନେତା ଓ ନୃତ୍ୟନିର୍ଦ୍ଦେଶକ । ସେ ମୁଖ୍ୟତଃ ଜଣେ ହାସ୍ୟ-ଅଭିନେତା ଭାବେ ପାଖାପାଖି ସିନେମାରେ ଅଭିନୟ କରିଛନ୍ତି । ସେ ସ୍ତ୍ରୀ, ଝିଲିମିଲି, କିଏ କାହାର  (୧୯୬୮) ଓ ଅଭିମାନ  (୧୯୭୭) ଆଦି କଥାଚିତ୍ରରେ ନିଜ ଅଭିନୟ ପାଇଁ ଜଣା  । ତାଙ୍କ ଅଭିନୀତ ଶେଷ ଚଳଚ୍ଚିତ୍ର ଥିଲା ୨୦୧୧ ମସିହାର ତୁମେ ହିଁ ସାଥି ମୋର । ସେ ଦୁଇଟି ଓଡ଼ିଆ ଚଳଚ୍ଚିତ୍ର ଓରେ ନୃତ୍ୟ ନିର୍ଦ୍ଦେଶନା ଦେଇଥିଲେ ।
ଅମୃତସର ଯାହା ପୂର୍ବେ ରାମଦାସପୁର ଭବେ ପରିଚିତ ଥିଲା ଭାରତର ପୂର୍ବ ଭାଗରେ ଅବସ୍ଥିତ ପଞ୍ଜାବ ରାଜ୍ୟର ଏକ ସହର।ଏହିଠାରେ ପ୍ରସିଦ୍ଦ ଗୋଲଡେନ ଟେମ୍ପଲ ରହିଛି ଯାହା ହରମିନ୍ଦର ସାହିବଙ୍କ ନାମରେ ହୋଇଛି।
ଦ ବ୍ଲୁ ଅମ୍ବ୍ରେଲା, ରସ୍କିନ ବଣ୍ଡଙ୍କଦ୍ୱାରା ଲିଖିତ ଏକ ଇଂରାଜୀ ଉପନ୍ୟାସ । ଏହା ୧୯୮୦ମସିହାରେ ପ୍ରଥମେ ପ୍ରକାଶିତ ହୋଇଥିଲା । ୨୦୦୫ ମସିହାରେ, ବିଶାଳ ଭାରଦ୍ୱାଜ ଏହି ଉପନ୍ୟାସକୁ ଆଧାର କରି ସମନାମ ବିଶିଷ୍ଟ ଏକ ହିନ୍ଦୀ ଚଳଚ୍ଚିତ୍ର ମଧ୍ୟ ନିର୍ମାଣ କରିଥିଲେ । ଏହି ଚଳଚ୍ଚିତ୍ରଟି, ଶ୍ରେଷ୍ଠ ଶିଶୁ ଚଳଚ୍ଚିତ୍ର ବିଭାଗରେ ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲା । ଅମର ଚିତ୍ର କଥା, ବଣ୍ଡଙ୍କର ଏହି ଉପନ୍ୟାସ ଓ ଆଙ୍ଗ୍ରି ରିଭର ନାମରେ ଅନ୍ୟ ଏକ କାହାଣୀକୁ ନେଇ ଦ ବ୍ଲୁ ଅମ୍ବ୍ରେଲା - ଷ୍ଟୋରିଜ ବାୟ ରସ୍କିନ ବଣ୍ଡ ନାମରେ ଏକ କମିକ ସିରିଜ ପ୍ରସ୍ତୁତ କରିଥିଲେ । ବଣ୍ଡଙ୍କର କ୍ଷୁଦ୍ରଗଳ୍ପ ସଂକଳନ ଚିଲଡ୍ରେନ୍ସ ଓମ୍ନିବସରେ ମଧ୍ୟ ଏହି ଉପନ୍ୟାସଟି ସ୍ଥାନ ପାଇଥିଲା । ସାରାଂଶ ହିମାଳୟର ଗଡ଼ୱାଲ ଅଞ୍ଚଳର ଏକ ଗ୍ରାମରେ ବିନ୍ୟା ନାମରେ ଝିଅଟିଏ ରହୁଥିଲା । ସେହି ଗ୍ରାମରେ ରାମ ଭରୋସେ ନାମକ ବ୍ୟକ୍ତିର ଏକ ଦୋକାନ ଥିଲା । ଦୋକାନରେ ଚା, ଦହି, ମିଠା ଓ କୋକାକୋଲା ଆଦି ସେ ବିକ୍ରୀ କରେ । ବିନ୍ୟା ନିଜର କଲରାପତ୍ରିଆ ବାଘ ନଖ ଖଚିତ ଲକେଟର ହାର ବିନିମୟରେ ଜଣେ ବିଦେଶିନୀଙ୍କଠାରୁ ଏକ ନୀଳରଙ୍ଗର ଛତା ଆଣିଥିଲା । ଏହି ଛତାଟିକୁ ଦେଖି ରାମ ଭରୋସେର ଲୋଭ ହେଲା ଓ ସେ ବିନ୍ୟାଠାରୁ ତାକୁ କିଣିବାକୁ ଚେଷ୍ଟା କଲା । କିନ୍ତୁ ବିନ୍ୟା ବିକ୍ରୀ କରିବାକୁ ପ୍ରସ୍ତୁତ ନଥିଲା । କ୍ରମେ ରାମ ଭରୋସେରେ ଲୋଭ ଏକ ପାଗଳାମୀରେ ପରିବର୍ତ୍ତିତ ହେଲା ଓ ସେ ଯେନତେନ ପ୍ରକାରରେ ସେ ଛତାକୁ କରାଗ୍ରତ କରିବାକୁ ଚେଷ୍ଟା କଲା । ତାଙ୍କ ଦୋକାନରେ କାମ କରୁଥିବା ରାଜାରାମ ନାମକ ବାଳକ ମାଲିକର ଏପରି ଆଗ୍ରହ ଦେଖି, ଛତାଟିକୁ ଚୋରୀ କରିବାକୁ ଚେଷ୍ଟା କଲା କିନ୍ତୁ ସେଥିରେ ବିଫଳ ହେଲା । ସେ ଅଞ୍ଚଳର ଲୋକମାନେ ରାମ ଭରୋସେର ଏପରି କୁତ୍ସିତ କାର୍ଯ୍ୟ ଦେଖି, ତା ଦୋକାନକୁ ଯିବା ବନ୍ଦ କରିଦେଲେ । ରାମ ଭରୋସେ ନିଜର କୁତ୍ସିତ କାର୍ଯ୍ୟପାଇଁ ଅନୁତାପ କରିଲା ଓ ତା ଅବସ୍ଥା କ୍ରମେ ଖରାପ ହେଲା । ବିନ୍ୟା ବୁଝିପାରିଲା ଯେ, ପରୋକ୍ଷଭାବେ ତା ଛତାଟି ହିଁ ରାମ ଭରୋସେର ଖରାପ ଅବସ୍ଥାର କାରଣ ଥିଲା । ସେ ଛତାଟିକୁ ରାମ ଭରୋସେକୁ ଦେଇଦେଲା ଓ ରାମ ଭରୋସେ ବିନାକୁ ଭାଲୁର ନଖ ଖଚିତ ଏକ ଲକେଟର ହାର ଉପହାର ଦେଲା । ରାମ ଭରୋସେ ଛତାଟିକୁ ନିଜ ଦୋକାନରେ ରଖିଲା ଓ ଏହା ସର୍ବସାଧାରଣଙ୍କ ବ୍ୟବହାରରେ ଲାଗିଲା ।
କ୍ଲିଣ୍ଡାମାଇସିନ ଏକ ଆଣ୍ଟିବାୟୋଟିକ ଯାହା ଅନେକ ପ୍ରକାର ଜୀବାଣୁ ସଂକ୍ରମଣରେ ବ୍ୟବ‌ହୃତ ହୁଏ । ଏହି ସଂକ୍ରମଣ ମଧ୍ୟରେ ମଧ୍ୟ କର୍ଣ୍ଣ ସଂକ୍ରମଣ, ଅସ୍ଥି ଓ ଗଣ୍ଠି ସଂକ୍ରମଣ, ପେଲଭିକ ଇନଫ୍ମାମେଟରି ଡିଜିଜ, ସ୍ଟ୍ରେପ ଥ୍ରୋଟ, ନିମୋନିଆ ଓ ଏଣ୍ଡୋକାର୍ଡ଼ାଇଟିସ ଇତ୍ୟାଦି ଉଲ୍ଲେଖନୀୟ । ଏହା କେତେକ ମେଥିସିଲିନ ପ୍ରତିରୋଧିତ ସ୍ଟାଫିଲୋକୋକସ ଅରିଅସ ସଂକ୍ରମଣ ରୋଗ ସମୂହ ନିମନ୍ତେ ମଧ୍ୟ ବ୍ୟବ‌ହାର କରାଯାଏ । ବ୍ରଣରେ ଦିଆଯାଏ ଓ ମ୍ୟାଲେରିଆରେ କୁଇନାଇନ ସ‌ହିତ ଦିଆଯାଏ । ଏହା ପାଟିରେ ଦେବା ଔଷଧ, ଶୀରା ଇଞ୍ଜେକସନ ଓ କ୍ରିମ ଆକାରରେ ଚର୍ମ ତ‌ଥା ଯୋନୀରେ ଲଗାଇବାକୁ ମିଳେ । ଇଞ୍ଜେକସନ ଦିଆଯାଇଥିବା ସ୍ଥାନରେ କଷ୍ଟ, ଅଇ, ରାସ୍ ଓ ତରଳ ଝାଡ଼ା ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟା । ଏହା କ୍ଲସ୍ଟ୍ରିଡିଅମ ଡିଫିସିଲ କୋଲାଇଟିସ ରୋଗ ସଙ୍କଟ ୪ ଗୁଣ ବଢ଼େଇ ଦିଏ । ଏହା ଯୋଗୁ ଅନ୍ୟ ଆଣ୍ଟିବାୟୋଟିକ ଦିଆଯାଏ । ଗର୍ଭାବସ୍ଥାରେ ଏହା ନିରାପଦ । ଏହା ଲିଙ୍କୋସାମାଇଡ ଶ୍ରେଣୀର ଔଷଧ ଓ ଜୀବାଣୁର ପ୍ରୋଟିନ ତିଆରି ପଦ୍ଧତିକୁ ପ୍ରତିହତ କରି କାମ କରେ । କ୍ଲିଣ୍ଡାମାଇସିନ ପ୍ରଥମେ ସନ ୧୯୬୭ରେ ତିଆରି ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ ।ଗୋଟିଏ ପିଲ ପିଛା ଏହାର ମୂଲ୍ୟ ୦.୦୬ରୁ ୦.୧୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ଡୋଜ ପିଛା ୨.୭୦ ଡଲାର ।
କିମ୍ବଦନ୍ତୀ ଅନୁଯାୟୀ ହର, ଏକଦା ଗୌରୀଙ୍କୁ କାଳୀ ଭାବେ ସମ୍ବୋଧିତ କରିଥିଲେ । ଗୌରୀ ହରଙ୍କ ସମ୍ବୋଧନକୁ ପରିହାସ ମନେକରି ଆହତ ହୋଇଥିଲେ ୤ ସେହି ଆହତଜନିତ ବେଦନାର ଉପଶମ ନିମନ୍ତେ ସେ କଠୋର ତପସ୍ୟା ନିମନ୍ତେ ମନ୍ଦର ପର୍ବତ ଛାଡ଼ି ହିମାଳୟରେ ପ୍ରବେଶ କଲେ । ଏକ ମନୋରମ ତପସ୍ୟା ସ୍ଥଳୀ ଖୋଜି ସେ ଜୟା, ବିଜୟା, ଜୟନ୍ତୀ ଓ ଅପରାଜିତାଙ୍କୁ ସ୍ମରଣ କରି ପରିଚର୍ଯ୍ୟାରେ ଲଗାଇ ଗୌରୀ ତପସ୍ୟାରେ ବସିଲେ । ଦୀର୍ଘ ଶହେ ବର୍ଷର ତପସ୍ୟା ପରେ ବ୍ରହ୍ମା ଆବିର୍ଭୂତ ହୋଇ ବର ଦେବା ଯୋଗୁଁ କୃଷ୍ଣବର୍ଣ୍ଣା ଗୌରୀ ସ୍ୱର୍ଣ୍ଣବର୍ଣ୍ଣା ଗୌରାଙ୍ଗୀରେ ପରିଣତ ହେବା ସହ ତାଙ୍କ ଅନ୍ତରର ବେଦନା ପ୍ରଶମିତ ହୋଇଥିଲା ୤ ତାଙ୍କ ଶରୀରରୁ ବାହାରିଥିବା କୃଷ୍ଣବର୍ଣ୍ଣ କୋଷରୁ କାତ୍ୟାୟନୀ ଜନ୍ମ ନେଇଥିଲେ ୤ ତାଙ୍କର ବାହନ ସିଂହ । ଗୌରୀଙ୍କ କୃଷ୍ଣବର୍ଣ୍ଣ କେଶରୁ ଜାତ ହୋଇଥିବାରୁ ତାଙ୍କୁ କୌଶିକୀ କୁହାଯାଏ । ଦେବରାଜ ଇନ୍ଦ୍ର ତାଙ୍କୁ ଭଗିନୀ ରୂପେ ଗ୍ରହଣ କରି କୌଶିକ ରୂପେ ପରିଚିତ ହୋଇଥିଲେ । ଇନ୍ଦ୍ର କୌଶିକୀଙ୍କୁ ବିନ୍ଧ୍ୟାଞ୍ଚଳରେ ଅବସ୍ଥାପିତ କରାଇଥିଲେ । ବିନ୍ଧ୍ୟରେ ଅବସ୍ଥାନ କରିଥିବାରୁ ସେ ବିନ୍ଧ୍ୟବାସିନୀ ଭାବେ ପରିଚିତ ୤ ଗୌରୀ ତପସ୍ୟାରେ ବସିଥିବା ବେଳେ ତାଙ୍କୁ ଜଗିରହିଥିବା ସିଂହକୁ ଅଜେୟ ରହିବା ଲାଗି ବ୍ରହ୍ମା ବର ଦେଇଥିଲେ, ସେଥିଯୋଗୁଁ ସିଂହ ପଶୁରାଜ ରୂପେ ପରିଗଣିତ ।
ପାଟଦେଇ ବୀଣାପାଣି ମହାନ୍ତିଙ୍କ ରଚିତ ଏକ ଓଡ଼ିଆ ଗପ ସଙ୍କଳନ । ତାଙ୍କୁ ଏଥି ପାଇଁ ୧୯୯୦ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଏହି ସଂକଳନଟି ୧୯୮୭ ମସିହାରେ କଟକର  "ବିଦ୍ୟାପୁରୀ"  ପ୍ରକାଶନ ସଂସ୍ଥା ପ୍ରକାଶ କରିଥିଲା । ପାଟଦେଇ ଗପରୁ ଏହି ସଂକଳନଟିର ନାମକରଣ ହୋଇଥିଲା । ଗପଟି ଏକ ଗ୍ରାମୀଣ ଝିଅ ପାଟର ଜୀବନ କାହାଣୀକୁ ନେଇ ରଚିତ । ବାସ୍ତବ ଜୀବନରେ ଝିଅଟିକୁ ଲେଖିକା ଏକ ବସଯାତ୍ରା ସମୟରେ ଭେଟିଥିଲେ । ଝିଅଟିର ଅସହାୟତା, ଦମ୍ଭ ଓ ବିଦ୍ରୋହର କାହାଣୀକୁ ନେଇ ଏ ଗପଟି ଗତିଶୀଳ । ଏହି କାହାଣୀଟି ପ୍ରଥମେ ଝଙ୍କାରରେ ପ୍ରକାଶିତ ହୋଇଥିଲା । ଜୟନ୍ତ ମହାପାତ୍ର ଗପଟିକୁ ଇଂରାଜୀରେ ଅନୁବାଦ କରିଥିଲେ ଓ ଲତା ନାମରେ ଗପଟି ୧୯୮୬ ମସିହାରେ ଫେମିନା ପତ୍ରିକାରେ ପ୍ରକାଶିତ ହୋଇଥିଲା । ଏ ଗପଟି ୧୯୮୭ ମସିହାରେ ଦୂରଦର୍ଶନର କସମକସ କାର୍ଯ୍ୟକ୍ରମରେ ମଧ୍ୟ ପ୍ରଦର୍ଶିତ ହୋଇଥିଲା । ଭାରତୀ ନନ୍ଦୀ ଏହି ଗପକୁ ବଙ୍ଗଳାରେ ଅନୁବାଦ କରି ନାମ ରଖିଥିଲେ ଚିତ୍ରିତ ଅନ୍ଧକାର ଓ ଏହି ଅନୁବାଦ କାର୍ଯ୍ୟ ପାଇଁ ସେ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପାଇଥିଲେ । କେନ୍ଦ୍ର ସାହିତ୍ୟ ଏକାଡେମୀ ସୌଜନ୍ୟରେ ୨୦୦୩ ମସିହାରେ ପୁସ୍ତକଟିକୁ ଦୀପ୍ତି ପ୍ରକାଶ ହିନ୍ଦୀରେ ଅନୁବାଦ କରିଥିଲେ ।
ଶଙ୍କର୍ଷଣ ନାଏକ  (୪ ଅପ୍ରେଲ ୧୯୫୭ - ୧୧ ଜାନୁଆରୀ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶଙ୍କର୍ଷଣ ନାଏକ ୧୯୫୭ ମସିହାର ଅପ୍ରେଲ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ନାଏକ ଓ ପତ୍ନୀଙ୍କ ନାମ ସୁଷମା ପଟେଲ, ଯିଏକି ଜଣେ ରାଜନୀତିଜ୍ଞା ଭାବରେ କାର୍ଯ୍ୟ କରୁଛନ୍ତି । ରାଜନୈତିକ ଜୀବନ ଶଙ୍କର୍ଷଣ ନାଏକ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୨୦୦୪ ମସିହାରୁ ୨୦୦୫ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଶଙ୍କର୍ଷଣ ନାଏକ ୨୦୦୫ ମସିହାର ଜାନୁଆରୀ ୧୧ ତାରିଖରେ ୪୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଅବସେସିଭ-କମ୍ପଲସିଭ ଡିଜଅର୍ଡ଼ର  (ଓସିଡି),  ଇଂରାଜୀ ଭାଷାରେ     ଏକ ମାନସିକ ବେମାରୀ ଯେଉଁଥିରେ ରୋଗୀ ବାରମ୍ବାର ଗୋଟିଏ କାମ ତନ‌ଖି କରିବା ଇଚ୍ଛା ଅନୁଭବ କରେ, ଗୋଟିଏ ପ୍ରକାର ଇଚ୍ଛା ବାରମ୍ବାର ହୁଏ ଓ ରୁଟିନ କାମ ଜବରଦସ୍ତ ବାରମ୍ବାର କରିବା ଆବଶ୍ୟକ ମନେ କରେ । ଲୋକ ଏ ପ୍ରକାର ଇଚ୍ଛା ବା କାର୍ଯ୍ୟକୁ ନିୟନ୍ତ୍ରଣ କରିପାରନ୍ତି ନାହିଁ । ଏମାନେ କରିଥିବା ସାଧାରଣ କାର୍ଯ୍ୟ: ହାତ ଧୁଆ, ଜିନିଷ ଗଣିବା ଓ କବାଟ କିଳା ହୋଇଛି କି ନା ତଦାରଖ କରିବା । ଜିନିଷ ଫୋପାଡ଼ିବାରେ କେତେକ ଲୋକଙ୍କର ଅସୁବିଧା ହୁଏ । ଏହି କାର୍ଯ୍ୟଦ୍ୱାରା ଦୈନ‌ନ୍ଦିନ ଜୀବନ ଯାତ୍ରା ଉପରେ ବିଯୁକ୍ତାତ୍ମକ ପ୍ରଭାବ ପଡ଼େ । ଗୋଟିଏ କାମ କରିବାକୁ ଏକ ଘଣ୍ଟାରୁ ଅଧିକ ସମୟ ଲାଗିପାରେ । ଅଧିକଂଶ ବୟସ୍କ ଲୋକ ନିଜର ବ୍ୟବ‌ହାର ଅର୍ଥହୀନ ବୋଲି ଅନୁଭବ କରନ୍ତି । ଟିକ, ଉତ୍କଣ୍ଠା ଡିଜାର୍ଡ଼ର ଓ ଆତ୍ମହତ୍ୟା ପ୍ରବଣତା ଏହି ରୋଗ ସ‌ହିତ ସଂଯୁକ୍ତ ସଙ୍କଟ ଥାଏ । ଏହି ରୋଗର କାରଣ ଅଦ୍ୟାବଧି ଜଣାଯାଇ ନାହିଁ । ଆଇଡେଣ୍ଟିକାଲ ଯମଜ ପିଲାଙ୍କର ନନ୍ ଆଇଡେଣ୍ଟିକାଲ ଯମଜ ପିଲାଙ୍କ ଅପେକ୍ଷା ଏହି ରୋଗ ଅଧିକ ହେଉଥିବାରୁ ଜେନେଟକ ପ୍ରଭାବ ଥିବା ସନ୍ଦେହ କରାଯାଏ । ସଙ୍କଟ କାରକମାନଙ୍କର ନାମ:- ଚାଇଲ୍ଡ ଆବ୍ୟସ ବା ଶିଶୁ ଅତ୍ୟାଚାରର ଇତିହାସ କିମ୍ବା ଅନ୍ୟାନ୍ୟ ମାନସିକ ଚାପ ଏହି ରୋଗ ହେବାରେ ସ‌ହାୟକ ହୁଏ । ସଂକ୍ରମଣ ପରେ କେତେକ କେଶ ହେବା ଉଲ୍ଲେଖ ରହିଛି । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ କିନ୍ତୁ ତା ପୂର୍ବରୁ ଅନ୍ୟାନ୍ୟ ମେଡିକାଲ କାରଣ ବା ଔଷଧ ଖାଇଥିବା କଥା ଖୋଜି ବିଦାୟ କରିବାକୁ ପଡ଼େ । ଏହାର ଭୟାବ‌ହତା ବା ଗମ୍ଭୀରତାର ମାନ ଜାଣିବାକୁ ୟେଲ-ବ୍ରୌନ ଅବସେସିଭ କମ୍ପଲସିଭ ସ୍କେଲ ବ୍ୟବ‌ହାର କରାଯାଏ । ଏକା ପ୍ରକାର ଲକ୍ଷଣ ଥିବା ରୋଗମାନଙ୍କର ନାମ:- ଉତ୍କଣ୍ଠା ଡିଜଅର୍ଡ଼ର  , ମେଜର ଡିପ୍ରେସିଭ ଡିଜଅର୍ଡ଼ର, ଖାଇବା ଡିଜ୍ଅର୍ଡ଼ର, ଟିକ ଡିଜ୍ଅର୍ଡ଼ର ଓ ଅବସେସିଭ-କମ୍ପଲସିଭ ପର୍ସନାଲିଟି ଡିଜଅର୍ଡ଼ର. ବ୍ୟବହାରିକ ଥେରାପି   ଓ ବେଳେବେଳେ ସିଲେକ୍ଟିଭ ସେରୋଟୋନିନ ଇନହିବିଟର ଔଷଧ ଦିଆଯାଇ ଓସିଡି ରୋଗର ଚିକିତ୍ସା କରାଯାଏ । ଯେଉଁ କାରଣ ଯୋଗୁ ରୋଗ ହୋଇଥିବା ଜଣାଯାଏ ସେହି କାରଣମାନଙ୍କଠାରୁ ରୋଗୀକୁ ଦୂରରେ ରଖାଯାଏ ଓ ପୁନଃ ପୁନଃ କରୁଥିବା କାମକୁ କରିବାକୁ ଦିଆଯାଏ ନାହିଁ । କ୍ୱେସିଆପାଇନ ଭଳି ଆଟିପିକାଲ ଆଣ୍ଟିସାଇକୋଟିକ ଔଷଧ ଏସଏସଆରସି ସହିତ ମିଶେଇ ଦେଲେ ପ୍ରତିରୋଧକାରୀ ରୋଗରେ ଉପକାର ମିଳେ କିନ୍ତୁ ଏହାର ଅଧିକ ପାର୍ଶ୍ୱପ୍ରତିକ୍ରିୟା ଥାଏ । ଚିକିତ୍ସା ନ କଲେ ରୋଗ ବର୍ଷ ବର୍ଷ ଧରି ରହିଥାଏ । ଜନସଂଖ୍ୟାର ୨.୩ % ଲୋକ ଜୀବନରେ ଥରେ ହେଲେ ଏହି ରୋଗ ଭୋଗନ୍ତି । ଯେ କୌଣସି ବର୍ଷରେ ହିସାବକୁ ନେଲେ ପୃଥିବୀରେ ୧.୨ % ହାରରେ ଏହି ରୋଗ ହୁଏ । କୋଡିଏ ବର୍ଷ ବୟସ ପୂର୍ବରୁ ଏହି ରୋଗ ଆରମ୍ଭ ହୋଇଥାଏ ଓ ୩୫ ବର୍ଷ ପରେ ଏହି ରୋଗ ଆରମ୍ଭ ହେବା ଦେଖାଯାଏ ନାହିଁ । ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ଇଂରାଜୀ ଭାଷାରେ ଅବସେସିଭ-କମ୍ପଲସିଭ ଶବ୍ଦଟି ଅନୌପଚାରିକ ଭାବେ ଏଭଳି ଲୋକ‌କୁ ବୁଝାଏ ଯେ ଧ୍ୟାନ ସମ୍ପର୍ଣ୍ଣ, ପୁର୍ଣ୍ଣତାବାଦୀ, ତଲ୍ଲୀନ କିମ୍ବା ସ୍ଥିରତାପୁର୍ଣ୍ଣ ଅଟନ୍ତି ।
ସୁନୀତା ଲାକ୍ରା  (ଜନ୍ମ: ୧୧ ଜୁନ ୧୯୯୧) ଜଣେ ଭାରତୀୟ ଫିଲ୍ଡ ହକି ଖେଳାଳୀ ଓ ଭାରତୀୟ ମହିଳା ଜାତୀୟ ଫିଲ୍ଡ ହକି ଦଳରେ ଫରୱାର୍ଡ୍ ଭାବେ ଖେଳନ୍ତି  । ଓଡ଼ିଶାର ଏହି ଖେଳାଳୀ ୨୦୦୯ ମସିହାରେ ପ୍ରଥମ ଥର ପାଇଁ ଆନ୍ତର୍ଜାତୀୟ ସ୍ତରରେ ଖେଳିବା ଆରମ୍ଭ କରିଥିଲେ ଓ ସେହିଦିନଠାରୁ ତାଙ୍କୁ ବହୁତଥର ଦଳର ମେରୁଦଣ୍ଡ ହିସାବରେ ଗଣାଯାଏ । ବହୁ ଗୁରୁତ୍ୱପୂର୍ଣ୍ଣ ପ୍ରତିଯୋଗିତା ଯଥା: ୧୭ତମ ଏସୀୟ କ୍ରୀଡ଼ା, ମହିଳା ବିଶ୍ୱ ଲିଗ୍ ଓ ଦ୍ୱିତୀୟ ରାଉଣ୍ଡରେ ଦଳର ସଦସ୍ୟ ଥିଲେ । ୨୦୧୫ ମସିହାରେ ହକ୍ ବେ କପ୍‌ରେ ନ୍ୟୁଜିଲ୍ୟାଣ୍ଡ ବିପକ୍ଷରେ ଲାକ୍ରା ନିଜର ୫୦ତମ ଆନ୍ତର୍ଜାତୀୟ ମ୍ୟାଚ୍ ଖେଳିଥିଲେ । ସେ ଡିଫେଣ୍ଡର ଭାବେ ଭାରତୀୟ ଦଳର ଅମୂଲ୍ୟ ରତ୍ନ ଭାବରେ ବିବେଚନା କରାଯାଆନ୍ତି ଏବଂ ଦେଶ ପାଇଁ ଅନେକ ଗୁରୁତ୍ୱପୂର୍ଣ୍ଣ ମ୍ୟାଚ୍ ଖେଳିଛନ୍ତି । ୨୦୧୭ ଅଗଷ୍ଟରେ, ସେ ଭାରତୀୟ ମହିଳା ଜାତୀୟ ଫିଲ୍ଡ ହକି ଦଳର ୧୫ ଦିନିଆ ୟୁରୋପୀୟ ଗସ୍ତରେ ସଦସ୍ୟ ଥିଲେ ।
ଗ୍ରେଗୋରୀ ମିଞ୍ଜ  (ଜନ୍ମ: ୧୫ ଡିସେମ୍ବର ୧୯୬୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୪ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗ୍ରେଗୋରୀ ମିଞ୍ଜ ୧୯୬୩ ମସିହାର ଡିସେମ୍ବର ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଷ୍ଟାନିସ୍ଲାସ୍ ମିଞ୍ଜ ଓ ପତ୍ନୀଙ୍କ ନାମ ଆନାଷ୍ଟାସିଆ ମିଞ୍ଜ । ରାଜନୈତିକ ଜୀବନ ଗ୍ରେଗୋରୀ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ସତ୍ୟପ୍ରିୟ ମହାନ୍ତି  (୭ ଅକ୍ଟୋବର ୧୯୦୫ - ୨୯ ଡିସେମ୍ବର ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, ଉତ୍କଳ କଂଗ୍ରେସ ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସତ୍ୟପ୍ରିୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ଥର କାର୍ଯ୍ୟ କରିଥିଲେ । ୧୯୫୨, ୧୯୫୭, ୧୯୬୧, ୧୯୭୪ ଓ ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭୁବନେଶ୍ୱର ଓ ଜଟଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ୩ୟ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସତ୍ୟପ୍ରିୟ ମହାନ୍ତି ୧୯୦୫ ମସିହାର ଅକ୍ଟୋବର ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାଧବାନନ୍ଦ ମହାନ୍ତି ଏବଂ ପତ୍ନୀଙ୍କ ନାମ ଶ୍ରୀମତି ଦେବୀ । ସତ୍ୟପ୍ରିୟଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ସତ୍ୟପ୍ରିୟ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, ଉତ୍କଳ କଂଗ୍ରେସ ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ଥର କାର୍ଯ୍ୟ କରିଥିଲେ । ମୃତ୍ୟୁ ସତ୍ୟପ୍ରିୟ ମହାନ୍ତି ୧୯୯୯ ମସିହାର ଡିସେମ୍ବର ମାସ ୨୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୪ ବର୍ଷ ବୟସ ହୋଇଥିଲା ।
ପ୍ରିୟା ଝିଙ୍ଗାନ ଜଣେ ଭାରତୀୟ ମହିଳା ସେନା ଅଧିକାରୀ । ସେ ୧୯୯୩ ମସିହାରେ ଭାରତୀୟ ସେନାରେ ନିଯୁକ୍ତ ୨୫ ଜଣ ମହିଳା ଅଧିକାରୀଙ୍କ ମଧ୍ୟରେ ପ୍ରଥମ ବ୍ୟାଚର ସଦସ୍ୟ ଥିଲେ । ସେ ଲେଡି କ୍ୟାଡେଟ୍ ନଂ-୧ ଏବଂ ରୌପ୍ୟ ପଦକ ବିଜେତା ଅଟନ୍ତି । ସେନା ବୃତ୍ତି ଜଣେ ପୋଲିସ ଅଧିକାରୀଙ୍କ ଝିଅ ହିସାବରେ ପ୍ରିୟା ପ୍ରଥମେ ଭାରତୀୟ ପୋଲିସ ସେବାରେ ଯୋଗଦେବାକୁ ଚାହୁଁଥିଲେ କିନ୍ତୁ ପରେ ସେ ନିଜର ମତ ବଦଳାଇ ସେନାବାହିନୀରେ ଯୋଗଦେବାକୁ ଇଚ୍ଛା ପ୍ରକାଶ କରିଥିଲେ । ତେଣୁ ସେନାବାହିନୀରେ ଯୋଗଦେବାକୁ ଅନୁମତି ଦେବା ପାଇଁ ତତ୍କାଳୀନ ସେନା ମୁଖ୍ୟ ଜେନେରାଲ ସୁନୀଥ ଫ୍ରାନ୍ସିସ ରୋଡ୍ରିଗ୍ସଙ୍କୁ ଲେଖିବାକୁ ନିଷ୍ପତ୍ତି ନେଇଥିଲେ । ଚେନ୍ନାଇର ଅଫିସର୍ସ ଟ୍ରେନିଂ ଏକାଡେମୀରେ ତାଲିମ ପାଇଁ ୧୯୯୨ ମସିହାରେ ତାଙ୍କର ଅନୁରୋଧ ଗ୍ରହଣ କରାଯାଇଥିଲା । ସେ ୨୧ ସେପ୍ଟେମ୍ବର ୧୯୯୨ ମସିହାରୁ ୨୪ଜଣ ମହିଳା କ୍ୟାଡେଟଙ୍କ ସହିତ ତାଙ୍କର ସାମରିକ ତାଲିମ ଆରମ୍ଭ କରିଥିଲେ । ସେ ୦୬ ମାର୍ଚ୍ଚ ୧୯୯୩ ମସିହାରେ ପ୍ରଥମ ମହିଳା ପାଠ୍ୟକ୍ରମ ଏସଟି ସିଲଭର ପଦକ ହାସଲ କରିଥିଲେ । ଭାରତୀୟ ସେନାରେ ପୁରୁଷଙ୍କ ପରି ମହିଳାମାନଙ୍କୁ ସମାନ ଭୂମିକା ଦିଆଯିବା ପାଇଁ ପ୍ରିୟା ସର୍ବଦା ଜଣେ ଦୃଢ଼ ଓକିଲାତି କରିଆସୁଛନ୍ତି । ସେ ଲେଫ୍ଟନାଣ୍ଟ ସୁସ୍ମିତା ଚକ୍ରବର୍ତ୍ତୀଙ୍କ ବିବାଦୀୟ ଆତ୍ମହତ୍ୟାକୁ ନେଇ ଭାରତୀୟ ସେନାର ମହିଳାମାନଙ୍କୁ ରକ୍ଷା କରିଥିଲେ ଯେଉଁଥିରେ ତତ୍କାଳୀନ ଉପ-ସେନାଧ୍ୟକ୍ଷ ଲେଫ୍ଟ ଜେନେରାଲ ଏସ ପଟ୍ଟାବିରାମନଙ୍କୁ ସେନାର ମହିଳାମାନଙ୍କ ପ୍ରତି ଏକ ସମ୍ବେଦନଶୀଳ ମନ୍ତବ୍ୟ ପାଇଁ କ୍ଷମା ମାଗିବାକୁ ପଡିଥିଲା । ଭାରତ ସୁପ୍ରିମକୋର୍ଟ ସେନାବାହିନୀରୁ ମୁକ୍ତ ହେବାର ୧୭ ବର୍ଷ ପରେ ଫେବୃଆରୀ ୨୦୨୦ ମସିହାରେ ମହିଳା ସେନାବାହିନୀରେ ୟୁନିଟ କମାଣ୍ଡ କରିବାକୁ ମହିଳାମାନଙ୍କୁ ସମାନ ସୁଯୋଗ ପ୍ରଦାନ କରୁଥିବା ଏକ ରାୟ ଦେଇଛନ୍ତି । ସେନାରୁ ଅବସର ପରେ ଜୀବନ ଅବସର ପରେ ମେଜର ପ୍ରିୟା ହରିୟାଣାର ଜୁଡିସିଆଲ ସର୍ଭିସେସରେ ଯୋଗଦେବାକୁ ନିଷ୍ପତ୍ତି ନେଇଥିଲେ । ଏହା ପରେ ସେ ସାମ୍ବାଦିକତା ଏବଂ ମାସ କମ୍ୟୁନିକେସନରେ ସ୍ନାତକୋତ୍ତର ସମାପ୍ତ କରିଥିଲେ ଏବଂ ଗାଙ୍ଗଟକରେ ଏକ ସାପ୍ତାହିକ ସିକ୍କିମ ଏକ୍ସପ୍ରେସ ସମ୍ପାଦନା କରିଥିଲେ । ୨୦୧୩ ମସିହାରେ, ସେ ଖତରୋ କେ ଖିଲାଡି ସିଜନ ୧ର ଅଂଶଗ୍ରହଣକାରୀମାନଙ୍କ ମଧ୍ୟରୁ ଜଣେ ଥିଲେ । ୨୦୧୩ ମସିହାରେ ସେ ଲରେନ୍ସ ସ୍କୁଲରେ, ସାନୱାରରେ ଇଂରାଜୀ ଶିକ୍ଷକ ଏବଂ ହାଉସ ମିଷ୍ଟ୍ରେସ ଭାବରେ ଯୋଗ ଦେଇଥିଲେ । ପ୍ରିୟା ଝିଙ୍ଗାନ ଲେଫ୍ଟନାଣ୍ଟ କର୍ଣ୍ଣେଲ ମନୋଜ ମଲହୋତ୍ରାଙ୍କୁ ବିବାହ କରିଛନ୍ତି ଯିଏ  "ପେପ୍ ଟର୍ଫ"  ନାମକ ଏକ ଦୁଃସାହସିକ କ୍ରୀଡା କମ୍ପାନୀ ଚଳାନ୍ତି । ଏହି ଦମ୍ପତି ଭାରତର ଚଣ୍ଡିଗଡ଼ରେ ରୁହନ୍ତି । ଫେବୃଆରୀ ୨୦୧୮ ମସିହାରେ, ମେଜର ପ୍ରିୟା ଝିଙ୍ଗାନଙ୍କୁ ଭାରତର ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦ ଭାରତର ବିଭିନ୍ନ କ୍ଷେତ୍ରରେ ୧୧୨ ଜଣ ବିଶିଷ୍ଟ ମହିଳାଙ୍କ ମଧ୍ୟରେ ଭାରତୀୟ ସେନାର ମହିଳାମାନଙ୍କ ଅଗ୍ରଦୂତ ଭାବରେ ସମ୍ମାନିତ କରିଥିଲେ ।
ପଦ୍ମଶ୍ରୀ, ଭାରତ ସରକାରଙ୍କଦ୍ୱାରା ବ୍ୟକ୍ତି ବିଶେଷଙ୍କୁ ପ୍ରଦାନ କରାଯାଉଥିବା ଏକ ବେସାମରିକ ସମ୍ମାନ । ଭାରତ ରତ୍ନ, ପଦ୍ମ ବିଭୂଷଣ ଏବଂ ପଦ୍ମ ଭୂଷଣ ପରେ ପଦ୍ମଶ୍ରୀ ଭାରତର ଚତୁର୍ଥ ସର୍ବୋଚ୍ଚ ସମ୍ମାନ । ଏହା ପ୍ରତିବର୍ଷ ସାଧାରଣତନ୍ତ୍ର ଦିବସ ଉପଲକ୍ଷେ ପ୍ରଦାନ କରାହୋଇଥାଏ। ଇତିହାସ ୧୯୫୪ ମସିହାରେ ପଦ୍ମ ସମ୍ମାନର ସ୍ଥାପନ ହୋଇଥଲା। କଳା, ଶିକ୍ଷା, ବିଜ୍ଞାନ, ଖେଳ, ସାମାଜିକ କାର୍ଯ୍ୟ, ଜନ ସେବା, ଔଷଧ, ସାହିତ୍ୟ ଇତ୍ୟାଦି କ୍ଷେତ୍ରରେ ବିଶେଷ ଅବଦାନ ପାଇଁ ପଦ୍ମଶ୍ରୀ ସମ୍ମାନ ପ୍ରଦାନ କରାଯାଇଥାଏ। ଏହା କେବଳ ଭାରତୀୟ ନାଗରୀକମାନଙ୍କ ପାଇଁ ସୀମିତ ନୁହେଁ, ଅନେକ ବିଦେଶୀ ବ୍ୟକ୍ତିମାନେ ମଧ୍ୟ ଭାରତର ବିଭିନ୍ନ କ୍ଷେତ୍ରରେ ସେମାନଙ୍କ ଅବଦାନ ପାଇଁ ଏହି ସମ୍ମାନରେ ସମ୍ମାନିତ ହୋଇସାରିଛନ୍ତି । ୨୦୧୭ ମସିହା ସୁଦ୍ଧା ସମୁଦାୟ ୨୮୪୦ଟି ପଦ୍ମଶ୍ରୀ ପ୍ରଦାନ କରାଯାଇସାରିଛି।
କୁୟିଲି ରାଣୀ ଭେଲୁ ନାଚିୟାରଙ୍କର ଜଣେ ସେନା କମାଣ୍ଡର ଥିଲେ ଯିଏ ଅଷ୍ଟାଦଶ ଶତାବ୍ଦୀରେ ଇଷ୍ଟ ଇଣ୍ଡିଆ କମ୍ପାନୀ ବିରୁଦ୍ଧରେ ଅଭିଯାନରେ ଭାଗ ନେଇଥିଲେ । ସେ ଭାରତୀୟ ଇତିହାସରେ ପ୍ରଥମ ଆତ୍ମଘାତୀ ବିସ୍ଫୋରଣକାରୀ ଏବଂ  "ପ୍ରଥମ ମହିଳା ସହିଦ"  ଭାବରେ ପରିଗଣିତ ହୋଇଥିଲେ । ଜୀବନ କୁୟିଲି ଅଷ୍ଟାଦଶ ଶତାବ୍ଦୀରେ ଶିବଗଙ୍ଗା ଜିଲ୍ଲା ନିକଟସ୍ଥ କୁଦଞ୍ଚବାଡ଼ିରେ ଜନ୍ମଗ୍ରହଣ କରିଥିଲେ । ତାଙ୍କ ମା ମଧ୍ୟ ସାହସିକତା ପାଇଁ ଜଣାଶୁଣା ଥିଲେ । ନିଜ କ୍ଷେତକୁ ନଷ୍ଟ ନକରିବା ପାଇଁ ଏକ ବଣୁଆ ଷଣ୍ଢ ସହିତ ଯୁଦ୍ଧ କରୁଥିବାବେଳେ ତାଙ୍କ ମା 'ଙ୍କର ମୃତ୍ୟୁ ହୋଇଥିଲା । କୁୟିଲି ଭେଲୁ ନାଚିୟାରଙ୍କର ଜଣେ ଭକ୍ତ କମାଣ୍ଡର ଥିଲେ ଏବଂ ବାରମ୍ବାର ତାଙ୍କ ଜୀବନ ରକ୍ଷା କରିଥିଲେ । ଏପରି ଏକ ସମୟରେ, ଯେତେବେଳେ ସେ ଜାଣିବାକୁ ପାଇଲେ ଯେ ତାଙ୍କ ଶିକ୍ଷକ ପ୍ରକୃତରେ ଜଣେ ଗୁପ୍ତଚର, ସେ ତୁରନ୍ତ ରାଣୀଙ୍କୁ ବଞ୍ଚାଇବା ପାଇଁ ପଦକ୍ଷେପ ନେଇଥିଲେ । ଅନ୍ୟ ଏକ ସମୟରେ, ରାଣୀ ଶୋଇବା ସମୟରେ ତାଙ୍କୁ ଆକ୍ରମଣ କରାଯାଇଥିଲା, ସେତେବେଳେ କୁଇଲି ସେମାନଙ୍କ ଉପରେ ଆକ୍ରମଣ କରିଥିଲେ । ତାଙ୍କର ବିଶ୍ୱସ୍ତତା ଏବଂ ସାହସିକତା ଦେଖି ତାଙ୍କୁ ତାଙ୍କ ସୈନ୍ୟବାହିନୀର ମହିଳା ସେନାଧ୍ୟକ୍ଷ କରାଯାଇଥିଲା । ପରେ କୁୟିଲି ରାଣୀଙ୍କ ଶିବଗଙ୍ଗା ଅଭିଯାନରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ । ମୃତ୍ୟୁ ୧୭୮୦ ମସିହାରେ କୁୟିଲି ଆତ୍ମହତ୍ୟା କରିଥିଲେ । ଇଷ୍ଟ ଇଣ୍ଡିଆ କମ୍ପାନୀର ଏକ ଦୁର୍ଗ ଉପରେ ଆକ୍ରମଣ କରୁଥିବାବେଳେ ସେ ନିଜ ଶରୀରରେ ଘିଅ ଢାଳି ନିଜକୁ ନିଆଁ ଲଗାଇଲେ ଏବଂ ଭେଲୁ ନାଚିଆଙ୍କ ବିଜୟ ହାସଲ କରି ଇଷ୍ଟ ଇଣ୍ଡିଆ କମ୍ପାନୀର ଅସ୍ତ୍ରାଗାରକୁ ଡେଇଁପଡିଥିଲେ । ଉତ୍ତରାଧିକାରୀ ତାମିଲନାଡ଼ୁ ସରକାର ଶିବଗଙ୍ଗା ଜିଲ୍ଲାରେ କୁଇଲିଙ୍କର ଏକ ସ୍ମାରକ ନିର୍ମାଣ କରିଥିଲେ ।
ମେଥୋକ୍ସିଫ୍ଲୁରେନ  (ଇଂରାଜୀ ଭାଷାରେ , ଏକ ବ୍ୟବସାୟୀକ ନାମ ପେନଥ୍ରକ୍ସ/ ) ଏକ ପ୍ରଶ୍ୱାସବାହୀ ଔଷଧ ଯାହା ଆଘାତର ଯନ୍ତ୍ରଣା ଲାଘବ କରେ  । ଚିକିତ୍ସା ଜନିତ ସ୍ୱଳ୍ପକାଳୀନ ଯନ୍ତ୍ରଣାରେ ମଧ୍ୟ ଏହା ଦିଆଯାଇପାରେ । ଯନ୍ତ୍ରଣା ଲାଘବ ଦୃତ ଗତିରେ ଆରମ୍ଭ ହୋଇ ଅଳ୍ପ ସମୟ ପର୍ଯ୍ୟନ୍ତ ରହେ । ସାଧାରଣତଃ ଡାକ୍ତରୀ ବର୍ଯ୍ୟବେକ୍ଷଣରେ ଏହି ଔଷଧ ଦିଆଯାଏ । ମେଥୋକ୍ସିଫ୍ଲୁରେନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଉଦ୍‌ବେଗ, ନିଦ୍ରାବେଶ  , କାଶ   ଓ ଅଇ ଆସିପାରେ । ପ୍ରତିକ୍ରିୟା ସାଂଘାତିକ ହେଲେ ବୃକ୍‌କ ସମସ୍ୟା  , ଯକୃତ ସମସ୍ୟା  , ସ୍ୱଳ୍ପ ରକ୍ତଚାପ   ଓ ମାଲିଗନାଣ୍ଟ ହାଇପରଥର୍ମିଆ   ହୋଇପାରେ । ଗର୍ଭାବସ୍ଥା ବା ସ୍ତନ୍ୟପାନ   ସମୟରେ ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ରୋଗୀର ସାଧାରଣ ଚେତନା   ଥିଲେ, ରକ୍ତଚାପ ଓ ହୃତ୍‌ପିଣ୍ଡ ଗତିହାର ସ୍ଥିର ଥିଲେ ଏହି ଔଷଧ ଦିଆଯାଇପାରେ । ଏହାକୁ ଭୋଲାଟାଇଲ ନିଶ୍ଚେତକ   ଶ୍ରେଣୀରେ ରଖାଯାଏ । ସନ ୧୯୪୮ରେ ଏହା ପ୍ରଥମେ ଉଇଲିଅମଟି ମିଲରଙ୍କଦ୍ୱାରା ପ୍ରସ୍ତୁତ   ହେବାପରେ ସନ ୧୯୬୦ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ୧୯୬୦ରୁ ପ୍ରଥମେ ଏହା ପରିଚିତ ହୋଇ ସନ ୧୯୭୦ ଦଶକର ଶେଷ ପର୍ଯ୍ୟନ୍ତ ଶାରୀରିକ ନିଶ୍ଚେତକ   ଭାବରେ ବ୍ୟବ‌ହୃତ ହୋଇଥିଲା । ସନ ୧୯୯୦ରେ ଯୁକ୍ତରାଷ୍ଟ୍ର ଆମେରିକାର ଏହାର ପ୍ରସ୍ତୁତିକୁ ନିର୍ମାତା ବନ୍ଦ କଲେ ଓ ସନ ୨୦୦୫ରେ ଫୁଡ ଆଣ୍ଡ ଡ୍ରଗ ଆଡମିନିସ୍ଟ୍ରେସନ   ଏହାକୁ ମାର୍କେଟରୁ ବାହାର କରିଦେଲେ । ଯନ୍ତ୍ରଣା ଲାଘବ ନିମନ୍ତେ ଏହ ତ‌ଥାପି ଅଷ୍ଟ୍ରେଲିଆ, ଆୟରଲ୍ୟାଣ୍ଡ ଓ ସଂଯୁକ୍ତ ରାଷ୍ଟ୍ରରେ ବ୍ୟବ‌ହୃତ ହେଉଛି ।
ସୁମେରପୁର ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ପଲି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁମେରପୁର ସହରର ମୋଟ ଜନସଂଖ୍ୟା ୩୧୪୫୯ ଅଟେ । ସେଥି ମଧ୍ୟରୁ ୫୨.୩୮% ଜଣ ପରୁଷ ହୋଇଥିବା ବେଳେ ୪୭.୬୨% ଜଣ ନାରୀ ଅଟନ୍ତି । ସୁମେରପୁରର ସାକ୍ଷରତା ହାର ୫୯.୬୦% ଅଟେ । ଏହା ଜାତୀୟ ହାରଠାରୁ ୫.୨୪% ପ୍ରତିଶତ କମ ଅଟେ । ସେଥିରୁ ୩୭.୧୬% ପ୍ରତିଶତ ପୁରୁଷ ଓ ୨୨.୪୫% ନାରୀ ଅଟନ୍ତି । ୧୬.୭୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୁମେରପୁରର ସରକାରୀ ଭାଷା ଅଟେ ।
ନୁସରତ ଇମ୍‌ରୋଜ ଟିଶା ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ । ସେ ବଙ୍ଗଳାଦେଶ କଥାଚିତ୍ର ଦୁନିଆରେ ଟିଶା ନାମରେ ପରିଚିତା । ଟିଶାଙ୍କୁ ବଙ୍ଗଳାଦେଶର ଜତୀୟ ଚଳଚ୍ଚିତ୍ର ପୁରସ୍କାର ମିଳିଛି । ଟିଶା ମୁଖ୍ୟତଃ ବଙ୍ଗଳାଦେଶର ଦୂରଦର୍ଶନ ଏବଂ କଥାଚିତ୍ର ଜଗତରେ ଅଭିନୟ କରନ୍ତି । ତାଙ୍କ ଅଭିନୀତ ଥାର୍ଡ଼ ପର୍‌ସନ ସିଙ୍ଗୁଲାର ନମ୍ବର, ଟେଲିଭିଜନ୍, ଦୁବ: ନୋ ବେଡ୍ ଫର୍ ରୋଜେସ୍ ଆଦି କଥାଚିତ୍ର ବିଶ୍ୱ ସ୍ତରରେ ସମୀକ୍ଷକଙ୍କଦ୍ୱାରା ଆଦୃତ ହୋଇଥିଲା । ଟିଶାଙ୍କୁ ୨୦୧୩ ମସିହାରେ ବଙ୍ଗଳାଦେଶର ସଦ୍‌ଭାବନା ରାଜଦୂତ ଭାବରେ ନିଯୁକ୍ତ କରାଯାଇ ଦୁଇବର୍ଷ ପାଇଁ କୋରିଆ ପଠାଯାଇଥିଲା । ପ୍ରାରମ୍ଭିକ ଜୀବନ ନୁରତ ଇମରୋଜ ଟିଶା ୧୯୮୬ ମସିହା ଫେବୃଆରୀ ମାସ ୨୦ ତାରିଖରେ ବଙ୍ଗଳାଦେଶର ରାଜସାହିଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଇନାମୁଲ ହକ୍ ଏବଂ ମାଆ ମାହଫୁଜା ହକ୍ । ମାତ୍ର ୫ ବର୍ଷ ବୟସରେ ଟିଶା ଗୀତ ଶିଖିବା ଆରମ୍ଭ କରିଥିଲେ । ୧୯୯୩ ମସିହାରେ ଟିଶା ବଙ୍ଗଳାଦେଶର ଏକ ଦୂରଦର୍ଶନ କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ । ବଙ୍ଗଳାଦେଶ ଟେଲିଭିଜିନ ନାମକ ଏକ ଘରୋଇ ଟିଭିରେ ପ୍ରସାରିତ କାର୍ଯ୍ୟକ୍ରମ ନତୂନ କୁରିରେ ୨ୟ ସ୍ଥାନ ଅଧିକାର କରିଥିଲେ । ଦୁଇବର୍ଷ ପରେ ସେହି ସମାନ କାର୍ଯ୍ୟକ୍ରମରେ ସେ ପୁଣିଥରେ ଭାଗନେଇଥିଲେ ଏବଂ ବିଜୟୀ ହୋଇ ସୂବର୍ଣ୍ଣ ଟୋପି ପିନ୍ଧିଥିଲେ । ଅଭିନୟ ଜୀବନ ଟିଶା ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ ଏକ ଦୂରଦର୍ଶନ ନାଟକ ଜରିଆରେ । ସେ ୧୯୯୮ ମସିହାରେ ଆହଶାନ ହବିବଙ୍କ ନିର୍ଦ୍ଦେଶିତ ଶାତ ପ୍ରହେର କବ୍ୱୋ ନାଟକ ଜରିଆରେ ଅଭିନୟ ଆରମ୍ଭ କରିଥିଲେ, ଯାହାର ନାଟକ ରଚନା କରିଥିଲେ ଅନନ୍ତ ହୀରା । ଟିଶା ଏଞ୍ଜେଲ ଫୋର୍‌ ନାମକ ନିଜେ ଏକ ବ୍ୟାଣ୍ଡ କରିଛନ୍ତି । ୨୦୦୯ ମସିହାରେ ଟିଶା ବଙ୍ଗଳାଦେଶର କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଟିଶା ଜଣେ ମଡେଲ ଭାବରେ ପ୍ରଥମେ ମେରିଲ୍ ଲିପ୍‌ଜେଲ୍ ପାଇଁ କାମ କରିବା ଆରମ୍ଭ କରିଥିଲେ । ଏହାପରେ ସେ ବିଭିନ୍ନ ବିଜ୍ଞାପନରେ ଅଭିନୟ କରିଥିଲେ । କୋକା-କୋଲା, ସିଟିସେଲ୍, ବମ୍ବେ ସୁଇଟ୍‌ସ୍ ଏବଂ କେୟା କସ୍‌ମିକ୍‌ସ୍ ଆଦି ବିଭିନ୍ନ ବ୍ରାଣ୍ଡ ପାଇଁ ସେ ବିଜ୍ଞାପନ କରିଥିଲେ ଓ ଏଥିସ‌ହିତ ୨୦୦୩ ଓ ୨୦୦୪ ମସିହାରେ ମଡେଲିଂରେ ମେରିଲ୍ ପ୍ରଥମ ଆଲୋ ପୁରସ୍କାର ଜିତିଥିଲେ । ଏହାପରେ ଟିଶା ୬ ବର୍ଷର ବୀରତି ପରେ ଟିଶା ପୁଣିଥରେ ଦୂରଦର୍ଶନରେ ପ୍ରସାରିତ ବିଜ୍ଞାପନରେ କାମ କରିବା ଆରମ୍ଭ କରିଥିଲେ । ୨୦୧୪ ମସିହାରେ ସେ ସ୍କୋୟାର ଫାର୍ମାସିୟୁଟିକଲ୍‌ସ୍‌ର ବିଜ୍ଞାପନରେ କାମ କରିଥିଲେ । ବୈବାହିକ ଜୀବନ ଟିଶା ୧୬ ଜୁଲାଇ ୨୦୧୦ରେ ନିର୍ଦ୍ଦେଶକ ମୁସ୍ତଫା ସରୱର ଫାରୁକିଙ୍କୁ ବିବାହ କରିଥିଲେ । ଅନ୍ୟାନ୍ୟ କାର୍ଯ୍ୟ ୨୦୧୩ ମସିହାରେ ଟିଶାଙ୍କୁ ବଙ୍ଗଳାଦେଶର ସଦ୍‌ଭାବନା ରାଜଦୂତ ଭାବରେ କୋରିଆ ପଠାଯାଇଥିଲା । ଦୂତ ଭାବରେ କୋରିଆକୁ ଯାଇଥିବା ପ୍ରଥମ ବଙ୍ଗଳାଦେଶୀ ଥିଲେ ଟିଶା । ୨୦୧୩ ମସିହାରେ ବଙ୍ଗଳାଦେଶ ଓ କୋରିଆର ଦ୍ୱି-ପାକ୍ଷୀକ ସମ୍ପର୍କର ୪୦ ବର୍ଷ ପୂର୍ତ୍ତି ଅବସରରେ ଟିଶାଙ୍କୁ ଦୁଇ ବର୍ଷ ପାଇଁ ଦୂତ ଭାବରେ ନିଯୁକ୍ତ କରାଯାଇଥିଲା । ପୁରସ୍କାର ଟିଶାଙ୍କୁ ବଙ୍ଗଳାଦେଶର ଜତୀୟ ଚଳଚ୍ଚିତ୍ର ପୁରସ୍କାର ଥରେ ମିଳିଛି ଏବଂ ମଡେଲିଂରେ ମେରିଲ ପ୍ରଥମ ଆଲୋ ପୁରସ୍କାର ୮ଥର ମିଳିଛି ।
କଣ୍ଟାବାଞ୍ଜି  (କ୍ରମିକ ସଂଖ୍ୟା: ୭୦) ବଲାଙ୍ଗୀର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କଣ୍ଟାବାଞ୍ଜି ବ୍ଳକ, ତୁରକେଲା ବ୍ଳକ, ବଙ୍ଗୋମୁଣ୍ଡା ବ୍ଳକ ଓ ମୁରିବାହାଲ ବ୍ଳକ । ଗତ ୨୦୨୪ ଓଡ଼ିଶା ବିଧାନସଭା ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଲକ୍ଷ୍ମଣ ବାଗ, ବିଜୁ ଜନତା ଦଳ ପ୍ରାର୍ଥୀ ନବୀନ ପଟ୍ଟନାୟକଙ୍କଠାରୁ ୧୬,୩୪୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଆୟୁବ ଖାଁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସନ୍ତୋଷ ସିଂ ସାଲୁଜାଙ୍କଠାରୁ ୩୮୬୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସନ୍ତୋଷ ସିଂହ ସାଲୁଜା, ବିଜୁ ଜନତା ଦଳ ପ୍ରାର୍ଥୀ ହାଜି ମହମ୍ମଦ ଆୟୁବ ଖାଁଙ୍କଠାରୁ ୫,୩୦୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୬୧ରୁ ୨୦୨୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କ୍ରାନ୍ତିଧାରା ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର କାହାଣୀ ଏକ ନିଚ୍ଛକ ଓଡ଼ିଆ ମୌଳିକ କାହାଣୀ ଉପରେ ପର୍ଯ୍ୟବସିତ । ଏହି ଚଳଚ୍ଚିତ୍ରଟିରେ ଜଣେ ଗ୍ରାମୀଣ ମହିଳାର ସଂଘର୍ଷର କଥା ପ୍ରଦର୍ଶୀତ ହୋଇଥିଲା, ଯାହାର କାହାଣୀ ଲେଖିଥିଲେ ଇତି ସାମନ୍ତ । ଇତି ଦେବୀ ନିଜେ ପ୍ରଯୋଜନା ମଧ୍ୟ କରିଥିଲେ । ଚଳଚ୍ଚିତ୍ରଟିର ନିର୍ଦ୍ଦେଶନା ଦାୟିତ୍ୱରେ ଥିଲେ ହିମାଂଶୁ ଖଟୁଆ ଏବଂ ସଂଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଥିଲେ ଗାର୍ଗୀ ମହାନ୍ତି ଏବଂ ସମରେଶ ରାଉତରାୟ । ଦେବାଶିଷ ପାତ୍ର ଏହି ଚଳଚ୍ଚିତ୍ରରେ ମୁଖ୍ୟ ଖଳନାୟକ ଥିଲେ । ଅନ୍ୟାନ୍ୟ କଳାକାରମାନଙ୍କ ମଧ୍ୟରେ ଜଣାଶୁଣା ଅଭିନେତ୍ରୀ ପୁଷ୍ପା ପଣ୍ଡା ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ୧୯ ଫେବୃଆରୀ ୨୦୧୬ରେ ଓଡ଼ିଶାରେ ପ୍ରାୟ ୧୪ଟି ହଲ୍‌ରେ ମୁକ୍ତିଲାଭ କରିଥିଲା । ଚଳଚ୍ଚିତ୍ରଟିର ମୂଳ ବାର୍ତ୍ତା ଥିଲା ନାରୀ ସଶକ୍ତିକରଣ । ଏହି ଚଳଚ୍ଚିତ୍ରଟିରେ ସିଧାସଳଖ ସ୍ୱର ନିଆଯାଇଥିଲା । ଏଥିରେ ପରେ ଡବିଂ କାରାଯାଇ ସ୍ୱରଗ୍ରହଣ କରାଯାଇ ନ ଥିଲା । ୨୬ ତମ ରାଜ୍ୟ ଓଡ଼ିଆ ଚଳଚ୍ଚିତ୍ର ପୁରସ୍କାର ଉତ୍ସବରେ ଏହି ଚଳଚ୍ଚିତ୍ରଟି ଶ୍ରେଷ୍ଠ ଚଳଚ୍ଚିତ୍ର ଉପାଧି ପାଇଥିଲା । ଏହି ଚଳଚ୍ଚିତ୍ରର ପ୍ରଯୋଜିକା ତ‌ଥା କାହାଣୀକାର ଇତି ସାମନ୍ତ ଏବଂ ଅଭିନେତ୍ରୀ ଗାର୍ଗୀ ମହାନ୍ତି ମଧ୍ୟ ଏହି ଉତ୍ସବରେ ଶ୍ରେଷ୍ଠ ପୁରସ୍କାର ପାଇଥିଲେ । ଅଭିନୟ କ୍ରାନ୍ତିଧାରା ଚଳଚ୍ଚିତ୍ରରେ ଛୋଟ ପରଦା ତରଙ୍ଗ ଟିଭିରେ ବିଭିନ୍ନ ଧାରାବାହିକରେ ଅଭିନୟ କରିଥିବା ଅଭିନେତ୍ରୀ ଗାର୍ଗୀ ମହାନ୍ତିଙ୍କୁ ମୁଖ୍ୟ ଭୂମିକାରେ ଅଭିନୟର ସୁଯୋଗ ମିଳିଥିଲା । ଅନେକ ଚଳଚ୍ଚିତ୍ରରେ ଖଳନାୟକ ଭାବରେ ଅଭିନୟ କରିଥିବା ସମରେଶ ରାଉତରାୟ କିନ୍ତୁ ଏକ ସାକାରାତ୍ମକ ଭୂମିକାରେ ଅବତୀର୍ଣ୍ଣ ହୋଇଥିଲେ ଏହି ଚଳଚ୍ଚିତ୍ରରେ । ଚଳଚ୍ଚିତ୍ରରେ ଖଳନାୟକ ଭାବରେ ନିଆଯାଇଥିଲା ଦେବାଶିଷ ପାତ୍ରଙ୍କୁ । ବିଭିନ୍ନ ଭୂମିକାରେ ଅଭିନୟ କରିଥିବା ଅନ୍ୟାନ୍ୟ କଳାକାର ଗଣ ହେଲେ: ଗାର୍ଗୀ ମହାନ୍ତି- ପ୍ରତିଜ୍ଞା ସମରେଶ ରାଉତରାୟ- ଅଭୟ ପୁଷ୍ପା ପଣ୍ଡା- ଦେବାଶିଷ ପାତ୍ର- ବାବୁ ସ୍ୱାଇଁ ବିଦୁପ୍ରଭା ପଟ୍ଟନାୟକ- ରଙ୍ଗା ବୋଉ ପ୍ରିୟ ମିଶ୍ର- ଶ୍ୱଶୁର ବିଜୟଲକ୍ଷ୍ମୀ ପ୍ରହରାଜ- ଶାଶୁ ଦିଲୁ ହାଡ଼ୁ ବନମାଳି ପାଣ୍ଡିଆ ଆଶୁତୋଷ ପଟ୍ଟନାୟକ- ବବୁଲୁ କାହାଣୀ ଗୀତ ଓ ସଙ୍ଗୀତ ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାସ ଦାସ । ପୁରସ୍କାର ୨୬ ତମ ରାଜ୍ୟ ଓଡ଼ିଆ ଚଳଚ୍ଚିତ୍ର ପୁରସ୍କାର ଉତ୍ସବରେ ଏହି ଚଳଚ୍ଚିତ୍ରଟି ପାଇଥିଲା ଶ୍ରେଷ୍ଠ ଚଳଚ୍ଚିତ୍ରର ମାନ୍ୟତା । ଇତି ସାମନ୍ତଙ୍କୁ ତାଙ୍କ କାହାଣୀ ପାଇଁ ମୋହନ ସୁନ୍ଦର ଦେବ ଗୋସ୍ୱାମୀ ସମ୍ମାନ ପ୍ରଦାନ କରାଯାଇଥିଲା । ଶ୍ରେଷ୍ଠ ନାୟିକା ଭାବରେ ଗାର୍ଗୀ ମହାନ୍ତି ମଧ୍ୟ ଏହି ପୁରସ୍କାର ଉତ୍ସବରେ ସମ୍ମାନିତ ହୋଇଥିଲେ । ଏହି ଚଳଚ୍ଚିତ୍ରଟି ୧୨ଶ ତମ ଚେନ୍ନାଇ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ ଏବଂ ୭ମ ବାଙ୍ଗାଲୋର ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ ପାଇଁ ମନୋନୀତ ହୋଇଥିଲା ।
ମୃତ୍ୟୁଞ୍ଜୟ ପାଳ  (୨୪ ନଭେମ୍ବର ୧୯୨୮ - ୩ ଜୁଲାଇ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିସା ରାଜନୀତିରେ ଅଖିଳ ଭାରତୀୟ ଗଣ ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ମୃତ୍ୟୁଞ୍ଜୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୃତ୍ୟୁଞ୍ଜୟ ପାଳ ୧୯୨୮ ମସିହାର ନଭମ୍ବର ମାସ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶରତ ଚନ୍ଦ୍ର ମୁନିପାଳ ଓ ପତ୍ନୀଙ୍କ ନାମ ଯୁଗଳ କିଶୋରୀ ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ମୃତ୍ୟୁଞ୍ଜୟ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣ ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ମୃତ୍ୟୁଞ୍ଜୟ ୨୦୧୧ ମସିହାର ଜୁଲାଇ ମାସ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ମିଶ୍ରଧାତୁ  ([ ; ଆଲଏ] : :  ) ହେଉଛି ଏକ ବା ଏକାଧିକ ମୌଳିକମାନଙ୍କର ଏକ ମିଶ୍ରଣ ବା କଠିନ ଧାତବ ଦ୍ରବଣ  । ଏକ ମିଶ୍ରଧାତୁ ନିମ୍ନୋକ୍ତ ମଧ୍ୟରୁ କୌଣସି ଗୋଟିଏ  (କିମ୍ବା ଅଧିକ) ହୋଇଥାଇପାରେ: ମୌଳିକ ଗୁଡ଼ିକର ଏକ କଠିନ ଦ୍ରବଣ  (ଗୋଟିଏ ଅବସ୍ଥା), ଧାତବ ଦ୍ରବଣ ଗୁଡ଼ିକର ମିଶ୍ରଣ  (ଦୁଇ କିମ୍ବା ତତୋଽଧିକ ଅବସ୍ଥା) ଓ ଅର୍ଦ୍ଧ-ଧାତବ ଦ୍ରବଣର ଯୌଗିକ  ଅବସ୍ଥା ମଧ୍ୟରେ କୌଣସି ସ୍ୱତନ୍ତ୍ର ସୀମା ନଥାଏ  ।
ରାକ୍ସିବାକୁମାବ  (ଇଂରାଜୀ ଭାଷାରେ ) ହେଉଛି ଏକ ଔଷଧ ଯାହା ପ୍ରଶ୍ୱାସପ୍ରାପ୍ତ ଆନ୍ଥ୍ରାକ୍ସ ରୋଗର ଚିକିତ୍ସା ଏବଂ ପ୍ରତିଷେଧ ପାଇଁ ବ୍ୟବହୃତ ହୁଏ  । ଏହା ସାଧାରଣତ ଆଣ୍ଟିବାୟୋଟିକ୍ ସହିତ ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା, ମୁଣ୍ଡବିନ୍ଧା, ରାସ, ଗଲୁ ଏବଂ ନିଦ୍ରାହୀନତା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଅନ୍ତର୍ଭୁକ୍ତ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ବାକିଲସ ଆନ୍ଥ୍ରାସିସ ବିଷାକ୍ତ ପଦାର୍ଥର ଏକ ଅଂଶ ସହିତ ବାନ୍ଧି ହୋଇଯାଇ କାର୍ଯ୍ୟକ୍ଷମ ହୁଏ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ରାକ୍ସିବାକୁମାବ ଅନୁମୋଦିତ ହୋଇଥିଲା । ୟୁରୋପରେ ଏହାକୁ ୨୦୧୪ରେ ଅନାଥ ନାମ ଦିଆଯାଇଥିଲା । ଯୁକ୍ତରାଷ୍ଟ୍ରରେ ଏହା ଷ୍ଟ୍ରାଟେଜିକ୍ ନ୍ୟାସନାଲ ଷ୍ଟକପାଇଲରୁ ଏହା ମିଳିପାରିବ ।
ସମାନା, ପଟିଆଲା ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ପତିଅଲ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସମାନା, ପଟିଆଲା ୩୦.୧୫୭୮ ଉତ୍ତର ଅକ୍ଷାଂଶ ଓ ୭୬.୧୯୮୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସମାନା, ପଟିଆଲା ସହରର ମୋଟ ଜନସଂଖ୍ୟା ୪୬୫୦୯ ଅଟେ । ସେଥି ମଧ୍ୟରୁ ୫୨.୬୫% ଜଣ ପରୁଷ ହୋଇଥିବା ବେଳେ ୪୭.୩୫% ଜଣ ନାରୀ ଅଟନ୍ତି । ସମାନା, ପଟିଆଲାର ସାକ୍ଷରତା ହାର ୬୫.୬୬% ଅଟେ । ଏହା ଜାତୀୟ ହାରଠାରୁ ୦.୮୨% ପ୍ରତିଶତ କମ ଅଟେ । ସେଥିରୁ ୩୬.୮୨% ପ୍ରତିଶତ ପୁରୁଷ ଓ ୨୮.୮୪% ନାରୀ ଅଟନ୍ତି । ୧୨.୫୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ସମାନା, ପଟିଆଲାର ସରକାରୀ ଭାଷା ଅଟେ ।
ଫାଇଲିନ ବଙ୍ଗୋପସାଗରରେ ସୃଷ୍ଟ ଏକ ମହାବାତ୍ୟା ଯାହା ୨୦୧୩ ମସିହା ଅକ୍ଟୋବର ୧୧ ତାରିଖ ରାତି ୯ଟା ବେଳେ ଓଡ଼ିଶାର ଗୋପାଳପୁର ପାଖରେ ସ୍ଥଳଭାଗ ଅତିକ୍ରମ କରିଥିଲା। ଏହାର ତୀବ୍ରତା ଓ ଶକ୍ତି ଅନୁସାରେ ଏହା ୧୯୯୯ ଓଡ଼ିଶା ମହାବାତ୍ୟା ସଙ୍ଗେ ତୁଳନୀୟ ଅଟେ। ସ୍ଥଳଭାଗ ଅତିକ୍ରମ କରିବା ସମୟରେ ପବନର ବେଗ ହାରାହାରି ୨୦୦ କି.ମି. ଥିଲା।
ଅଛିଦ୍ର ଅନ୍ତନଳୀ  (ଇଂରାଜୀ ଭାଷାରେ ) ରୋଗରେ ଅନ୍ତନଳୀରେ ଆଜନ୍ମ ତୃଟି ଥାଏ ଯାହା ଯୋଗୁ ଅନ୍ତନଳୀ ଅବରୋଧ ହୋଇଥାଏ  । ଅନ୍ତନଳୀରେ ସ୍ଥାନ ଅନୁସାରେ ଏହାକୁ ତିନି ଭାଗରେ ବିଭକ୍ତ କରାଯାଇଛି ଯଥା:- ଡୁଏଡେନାଲ  , ଜେଜୁନୋଇଲିଆଲ୍  , ଏବଂ କୋଲୋନିକ୍    ଏହାର ଲକ୍ଷଣ ମଧ୍ୟରେ ପିତ୍ତ ବାନ୍ତି, ପେଟ ଫୁଲିବା ଓ ମେକୋନିଅନ ନିଷ୍କାସନରେ ବାଧା । ଜେଜୁନୋଇଲିଆଲ୍‌ର ଜଟିଳତାରେ ସର୍ଟ ବାୱେଲ ସିଣ୍ଡ୍ରୋମ୍ ହୋଇପାରେ ଓ ଡୁଏଡେନାଲର ଜଟିଳତାରେ ହିରସପ୍ରଙ୍ଗ ରୋଗ ହୋଇପାରେ । ଜେଜୁନୋଇଲିଆଲ୍ ପାଇଁ ବିପଦ କାରକଗୁଡ଼ିକ ମଧ୍ୟରେ ଗ୍ୟାଷ୍ଟ୍ରୋସ୍କିସିସ୍ ଏବଂ ସିଷ୍ଟିକ୍ ଫାଇବ୍ରୋସିସ୍ ଅନ୍ତର୍ଭୁକ୍ତ କରୁଥିବାବେଳେ ଡୁଏଡେନାଲ ପାଇଁ ବିପଦ କାରକଗୁଡ଼ିକ ମଧ୍ୟରେ ଡାଉନ ସିଣ୍ଡ୍ରୋମ୍ ଅନ୍ତର୍ଭୁକ୍ତ ଥାଏ  ଜନ୍ମ ପୂର୍ବରୁ ଅଲଟ୍ରାସାଉଣ୍ଡ ଏବଂ ଜନ୍ମ ପରେ ଏକ୍ସ-ରେ କରି ରୋଗ ନିର୍ଣ୍ଣୟ କରାଯାଇପାରେ। ସମାନ ଭାବରେ ଉପସ୍ଥାପିତ ଅନ୍ୟାନ୍ୟ ରୋଗମାନଙ୍କ ମଧରେ ଭଲଭ୍ୟୁଲସ, ଏବଂ ହିରସପ୍ରଙ୍ଗ ରୋଗ ସହିତ ଅନ୍ତନଳୀ ମାଲ୍‌ରୋଟେସନ ଥାଇପାରେ । ପ୍ରାରମ୍ଭିକ ଚିକିତ୍ସାରେ ନାସାଖାଦ୍ୟନଳୀ ଲଗାଯାଏ ଓ ଶିରାଭ୍ୟନ୍ତର ତରଳ ପଦାର୍ଥ ଦିଆଯାଏ । ଏହା ପରେ ଅସ୍ତ୍ରୋପଚାର କରାଯାଏ ଏବଂ ଅବସ୍ଥାରେ ଉନ୍ନତି ନହେବା ପର୍ଯ୍ୟନ୍ତ ଶିରାଭ୍ୟନ୍ତର ତରଳ ପଦାର୍ଥ ଦେବା ଚାଲୁରଖାଯାଏ । ଅନ୍ତନଳୀ ବୃଦ୍ଧିକାରୀ ଅସ୍ତ୍ରୋପଚାର କିମ୍ବା କ୍ଷୁଦ୍ରାନ୍ତ୍ର ପ୍ରତିରୋପଣ କରାଯାଏ । ଡୁଏଡେନାଲରେ ମୃତ୍ୟୁ ଆଶଙ୍କା ପ୍ରାୟ ୫% ଥିବାବେଳେ କୋଲୋନିକରେ ପ୍ରାୟ ୨୫% ମୃତ୍ୟୁ ଆଶଙ୍କା ଥାଏ  ୧୦,୦୦୦ ଜଣ ନବଜାତ ଶିଶୁଙ୍କ ମଧ୍ୟରୁ ୧ରୁ ୩ ଜଣଙ୍କର ଜେଜୁନୋଇଲିଆଲ ଆଟ୍ରେସିଆ, ପ୍ରାୟ ୧୦,୦୦୦ ଜଣଙ୍କ ମଧରେ ଜଣକୁ ଡୁଏଡେନାଲ୍ ଆଟ୍ରେସିଆ ଏବଂ ୩୫,୦୦୦ ନବଜାତ ଶିଶୁଙ୍କ ମଧ୍ୟରୁ ଜଣକର କୋଲୋନିକ୍ ଆଟ୍ରେସିଆ ହୁଏ  ନବଜାତ ଶିଶୁମାନଙ୍କଠାରେ ଅନ୍ତନଳୀରେ ଅବରୋଧ ହେବାର ଏକ ତୃତୀୟାଂଶ ଅବସ୍ଥା ଏହି ରୋଗ ଯୋଗୁ ହୋଇଥାଏ । ଏହାକୁ ପ୍ରଥମେ ଗୋଏଲର୍ ୧୬୮୪ରେ ବର୍ଣ୍ଣନା କରିଥିଲେ
ପେମିରୋଲାଷ୍ଟ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଆଲାମାଷ୍ଟ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଆଲର୍ଜି କଞ୍ଜକ୍ଟିଭାଇଟିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ନାକରୁ ପ୍ରବାହିତ ହୁଏ । ଗର୍ଭାବସ୍ଥାରେ ଏବଂ ସ୍ତନ୍ୟପାନ ସମୟରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମାଷ୍ଟ ଜୀବକୋଷ ସ୍ଥିତିକାରକ । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପେମିରୋଲାଷ୍ଟ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ଏହା ଯୁକ୍ତରାଷ୍ଟ୍ରରେ ବ୍ୟବସାୟିକ ଭାବରେ ଉପଲବ୍ଧ ହୋଇନଥିଲା ।
କଳ୍କୀ ଅବତାର,୧୯୯୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଶାନ୍ତ ନନ୍ଦ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ରଚନା ବାନାର୍ଜୀ । ଉତ୍ତମ ମହାନ୍ତି, ଅପରାଜିତା ମହାନ୍ତି, ଦେବୁ ବୋଷ, ହର ପଟ୍ଟନାୟକ, ଜୟୀରାମ ସାମଲ ଆଦି କଳାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
କାଠଯୋଡ଼ି ପଥରବନ୍ଧ ଓଡ଼ିଶାର କଟକ ସହରରେ ପ୍ରବାହିତ କାଠଯୋଡ଼ି ନଦୀ ଉପରେ ଥିବା ଏକ ନଦୀବନ୍ଧ । ଏହି ମୁଦି ସଦୃଶ ବନ୍ଧଟି କଟକ ସହରକୁ ବନ୍ୟା ଦାଉରୁ ରକ୍ଷା କରିବା ନିମନ୍ତେ ଜଣେ ଓଡ଼ିଆ ସ୍ଥପତି ବାଇମୁଣ୍ଡିଙ୍କଦ୍ୱାରା ୯୮୯ ମସିହାରେ ପ୍ରତିଷ୍ଠିତ ହୋଇଥିଲା । ଇତିହାସ ତିନୋଟି ନଦୀ  (ମହାନଦୀ, କାଠଯୋଡ଼ି ଓ କୁଆଖାଇ)ର ତ୍ରିକୋଣଭୂମିରେ ଅବସ୍ଥିତ ଥିବାରୁ କଟକ ସହରରେ ବନ୍ୟାର ଆଶଙ୍କା ଅଧିକ  । ଏହାକୁ ନିର୍ମାଣ କରିବା ନିମନ୍ତେ ବାଇମୁଣ୍ଡି ପ୍ରଥମେ ଚିନ୍ତା କରିଥିଲେ ହେଁ ତାଙ୍କ ପାଖରେ ସେତେ ଅଧିକ ଅର୍ଥରାଶୀ ନଥିଲା । ନିର୍ମାଣ ଖର୍ଚ୍ଚ ତୁଲାଇବା ନିମନ୍ତେ ସେ ନିଜ ରୋଜଗାରର କିଛି ଅଂଶ ପ୍ରତିଦିନ ସଞ୍ଚୟ କରି ରଖୁଥିଲେ । ଏହି ଭିତରେ ତାଙ୍କ ବୟସର ଅର୍ଦ୍ଧାଂଶ ବିତିଯାଇଥିଲା । ରାଜା ମର୍କତ କେଶରୀ ନଗର ପରିକ୍ରମା କରୁଥିବା ବେଳେ ପ୍ରୌଢ଼ ବାଇମୁଣ୍ଡି ନିଜ ପଇସା ମୁଣି ଧରି ରାଜାଙ୍କ ପାଖରେ ପହଞ୍ଚି ତାଙ୍କୁ ନିଜର ଯୋଜନା ବିଷୟରେ ଜଣାଇଥିଲେ । ରାଜା, ବାଇମୁଣ୍ଡିଙ୍କ ଚିନ୍ତାଧାରାଦ୍ୱାରା ପ୍ରଭାବିତ ହୋଇ ପଥର ବନ୍ଧର ନିର୍ମାଣ କାର୍ଯ୍ୟ ଆରମ୍ଭ କରିଥିଲେ । ପରେ ମରହଟ୍ଟା ଓ ଇଂରେଜମାନେ ଏହି ପଥର ବନ୍ଧକୁ ଅଧିକ ଉଚ୍ଚ କରାଇଥିଲେ । ରାଜାଙ୍କ ଅନୁମତି ଓ ପୃଷ୍ଠପୋଷକତା ପାଇ ସେ ଏହା ମୁଦି ସଦୃଶ ପଥର ବନ୍ଧଟି ସହର ଚାରିପାଖରେ ନିର୍ମାଣ କରିଥିଲେ । ମାଟି ଉପରେ ପଥର ବୋଝେଇ କରି ବନ୍ଧଟି ନିର୍ମାଣ କରାଯାଇଥିଲା । ପଥର ପାଣିକୁ ଲାଗି ରହୁଥିବା ହେତୁ ବନ୍ୟାରେ ବନ୍ଧର ନିର୍ମାଣ ପରେ ଧୋଇଯିବାର ଆଶଙ୍କା କମିଯାଇଥିଲା ।
କ୍ଲେଭିଡିପିନ, କ୍ଲିଭିପ୍ରେକ୍ସ ଏହାର ବେପାର ନାମ, ହେଉଛି ଏକ ଔଷଧ ଯାହା ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ । ଉଚ୍ଚ ରକ୍ତଚାପ ଜରୁରୀକାଳୀନ ପରିସ୍ଥିତିରେ ଏବଂ ଅସ୍ତ୍ରୋପଚାର ସମୟରେ ଏହା ଦିଆଯାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ପ୍ରଭାବ 4 ମିନିଟ ମଧ୍ୟରେ ଆରମ୍ଭ ହୋଇ ୧୫ ମିନିଟ୍ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ଅଇ ଲାଗେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଦ୍ରୁତ ହୃଦସ୍ପନ୍ଦନ ଏବଂ ଖରାପ ଦିଗକୁ ହୃଦ୍‌ପାତ ଯାଇପାରେ । ଅଣ୍ଡା କିମ୍ବା ସୋୟା ଆଲର୍ଜି ଥିବା ଲୋକଙ୍କୁ ଏହା ବ୍ୟବହାର କରିବାକୁ ଦେବା ଉଚିତ୍ ନୁହେଁ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଡିହାଇଡ୍ରୋପାଇରିଡିନ ପ୍ରକାରର ଏକ କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ । ୨୦୦୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ଲେଭିଡିପିନ ଅନୁମୋଦିତ ହୋଇଥିଲା । ଏହା ଅନେକ ୟୁରୋପୀୟ ଦେଶରେ ମଧ୍ୟ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୫୦ ମିଗ୍ରାର ମୂଲ୍ୟ ୧୬୦ ଡଲାର ଥିଲା ।
ପ୍ରଧାନ ମନ୍ତ୍ରୀ ଗ୍ରାମ ସଡକ ଯୋଜନା     :    ହିନ୍ଦୀ :                    , :  '  ଏକ ଜାତୀୟ ଯୋଜନା ଯାହାଦ୍ୱାରା ଆସନଯୁକ୍ତ ଗ୍ରାମ ସମୂହ କୁ ଭଲ ସବୁଦିନିଆ ରାସ୍ତାରେ ସଂଯୁକ୍ତ କରିବା ପାଇଁ ଆରମ୍ଭ ହୋଇଛି । ଏହି କେନ୍ଦ୍ର ସରକାରଙ୍କ ପ୍ରଯୋଜିତ ଯୋଜନା 2000 ମସିହାରେ ତତ୍କାଳୀନ ପ୍ରଧାନ ମନ୍ତ୍ରୀ ଅତଳ ବିହାରୀ ବାଜପେୟୀ ଙ୍କ ଦ୍ଵାରା ଆରମ୍ଭ କରାଯାଇଥିଲା ।ଏହା ସାରା ଦେଶରେ ଥିବା ସମସ୍ତ ଗ୍ରାମକୁ ସବୁଦିନିଆ ପକ୍କା ରାସ୍ତା ସଂଯୋଗ ଦିଆ ଯିବାର ଲକ୍ଷ୍ୟ ରଖାଯାଇଛି । ଇତିହାସ କେନ୍ଦ୍ର ସରକାରଙ୍କ ଗ୍ରାମୀଣ ଉନ୍ନୟନ ମନ୍ତ୍ରାଳୟ ଅଧୀନରେ ରହି 25 ଡିସେମ୍ବର , 2000 ମସିହାରୁ କାର୍ଯ୍ୟ କରୁଛି । . ପ୍ରଥମ ଏହା ସମ୍ପୂର୍ଣ୍ଣ ଭାବରେ କେନ୍ଦ୍ର ସରକାର ଅର୍ଥଦ୍ୱାରା ଚାଲୁଥିବା ବେଳେ ବର୍ତ୍ତମାନ କେନ୍ଦ୍ର ଓ ରାଜ୍ୟ ସରକାରଙ୍କ 60:40 ପ୍ରତିଶତ ଭାଗୀଦାରୀରେ ଚାଲିଛି । . 2011 ମସିହାରୁ 2014 ହାରାହାରି ଦିନକୁ 70-75 କିଲୋମିଟର ହାରରେ ରାସ୍ତା ନିର୍ମିତ ହଉଥିଲା ।ତାହା 2014ରୁ 2016 ମଧ୍ୟରେ 100 କିଲୋମିଟରକୁ ବୃଦ୍ଧି ପାଇଥିଲା ।2016 ମସିହାର ପ୍ରଥମ 5 ମାସରେ ଏହା ଦୈନିକ 139 କିଲୋମିଟରକୁ ବୃଦ୍ଧି ପାଇଥିଲା । . ପରିସଂଖ୍ୟାନ ଅନୁସାରେ ଲକ୍ଷ୍ୟ ଏହାର ମୂଳ ଲକ୍ଷ୍ୟ ହେଲା ସମସ୍ତ 1000ରୁ ଉର୍ଦ୍ଧ ବ୍ୟକ୍ତି ରହୁଥିବା ଗ୍ରାମକୁ ପକ୍କା ସଡକ 2003 ମସିହା ସୁଦ୍ଧା ରାସ୍ତା ଦେବା 500ରୁ ଅଧିକ ଲୋକ ରହୁଥିବା ଗ୍ରାମକୁ 2007 ସୁଦ୍ଧା ରାସ୍ତା ଯୋଗାଣ ପାର୍ବତ୍ଯ ଇଲାକାରେ 500 ବ୍ୟକ୍ତି ଥିବା ସମସ୍ତ ଗ୍ରାମକୁ ରାସ୍ତା 2003 ସୁଦ୍ଧା ଆଦିମ ଅଧିବାସୀ ରହିଥିବା 250ରୁ ଉର୍ଦ୍ଧ ଜନସଂଖ୍ୟା ବିଶିଷ୍ଟ ଗ୍ରାମକୁ 2007 ସୁଦ୍ଧା ପକ୍କା ସଡକ ଯୋଗାଣ ରାଜ୍ୟ ଯୋଜନା ମହାରାଷ୍ଟ୍ର ପରି କେତେକ ରାଜ୍ୟ ନିଜସ୍ୱ ସମ୍ବଳରେ ମଧ୍ୟ ଏପରି ଯୋଜନା କରିଛନ୍ତି ।
ଅଞ୍ଜୋରି ଅଲଗ ଜଣେ ପୂର୍ବତନ ଭାରତୀୟ ଅଭିନେତ୍ରୀ ତଥା ମଡେଲ । ସେ ଅଭିନେତ୍ରୀ ମାୟା ଅଲଗ ଓ ସୁନୀଲ ଅଲଗଙ୍କ ଝିଅ । ସେ ୪ ବର୍ଷ ବୟସରେ ଏକ ବିଜ୍ଞାପନରେ ପ୍ରଥମେ କାମ କରିଥିଲେ । ୨୦୦୭ ମସିହାରେ ସେ ବିକ୍ରମ ଭଟ୍ଟଙ୍କ କଥାଚିତ୍ର ଲାଇଫ୍ ମେଁ କଭି କଭି ଜରିଆରେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ଜଣେ ତାଲିମପ୍ରାପ୍ତ କଥକ ନୃତ୍ୟଶିଳ୍ପୀ । ଜନ୍ମ ଓ ପରିବାର ଅଞ୍ଜୋରି ପଞ୍ଜାବର ଲୁଧିଆନାରେ ସେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ମାୟା ଅଲଗ ହିନ୍ଦୀ କଥାଚିତ୍ର ଜଗତର ଜଣେ ଜଣାଶୁଣା ଅଭିନେତ୍ରୀ ଓ ପିତା ସୁନୀଲ ଅଲଗ ବ୍ରିଟାନିଆ ଇଣ୍ଡଷ୍ଟ୍ରିଜ୍ରର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଥିଲେ । ପେଷା ଅଞ୍ଜୋରି ଅଲଗ ଚାରି ବର୍ଷ ବୟସରେ ବିଜ୍ଞାପନରେ ଅଭିନୟ କରିବା ଆରମ୍ଭ କରିଥିଲେ ଏବଂ ପ୍ରହ୍ଲାଦ କକ୍କରଙ୍କ ସହ ମ୍ୟାଗି ଓ କୋଡାକ୍ ପାଇଁ ସେ ଅନେକ ବିଜ୍ଞାପନ କରିଥିଲେ । ୧୦ ବର୍ଷ ବୟସରେ, ସେ ପାଠପଢ଼ା ପାଇଁ ଅଭିନୟ ଛାଡ଼ିଥିଲେ । ସେ ଓହିଓରେ ଅର୍ଥନୀତି ଏବଂ ବ୍ୟବସାୟ ପରିଚାଳନା ଅଧ୍ୟୟନ କରିବାକୁ ଆମେରିକା ଯାଇଥିଲେ । ଗ୍ରୀଷ୍ମ ଛୁଟି ସମୟରେ, ସେ ଷ୍ଟାନଫୋର୍ଡ ଆକ୍ଟିଂ ସ୍କୁଲରେ ଅଧ୍ୟୟନ କରିଥିଲେ ଏବଂ ଭାରତ ଫେରିବା ପରେ ସେ କିଶୋର ନମିତ କପୁର ଅଭିନୟ ପ୍ରତିଷ୍ଠାନରେ ତାଲିମ ନେଇଥିଲେ । ୨୦୦୭ ମସିହାରେ ବିକ୍ରମ ଭଟ୍ଟଙ୍କଦ୍ୱାରା ନିର୍ମିତ ହିନ୍ଦୀ କଥାଚିତ୍ର ଲାଇଫ୍ ମେଁ କଭି କଭି ଜରିଆରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହା ପରେ ସେ ୧୯୨୦ କଥାଚିତ୍ରରେ ଅଭିନୟ କରିଥିଲେ, ଯାହା ବ୍ୟବସାୟିକ ସଫଳତା ପାଇବା ସହିତ ସମୀକ୍ଷକଙ୍କଦ୍ୱାରା ପ୍ରଶଂସିତ ହୋଇଥିଲା । ସେ ଇମାଜିନ୍ ଟିଭିରେ ପ୍ରସାରିତ ଧାରାବାହିକ ସୀତା ଔର୍ ଗୀତାରେ ଅଭିନୟ କରିଥିଲେ ।
ଅନୀଲ ଚରଣଜିତ ଜଣେ ଭାରତୀୟ ଅଭିନେତା ଯିଏକି ଅନୀଲ ମାଙ୍ଗେ ଭାବରେ ମଧ୍ୟ ଜଣାଶୁଣା । ସେ ପିକେ, ସିଂ ଇସ୍ ବ୍ଲିଙ୍ଗ୍, ରଈସ ଓ ହସି ତୋ ଫସି ଭଳି ହିନ୍ଦୀ କଥାଚିତ୍ରରେ କାମ କରିଛନ୍ତି । ସେ ସଞ୍ଜୁ ଚଳଚ୍ଚିତ୍ରର  "ମେଁ ବଢ଼ିଆ ତୁ ଭି ବଢ଼ିଆ"  ଗୀତରେ ଏକ ବିଶେଷ ଭୂମିକା ଅଭିନୟ କରିଥିଲେ । ବ୍ୟକ୍ତିଗତ ଜୀବନ ଅନୀଲ ମଧ୍ୟ ପ୍ରଦେଶର ବାଲାଘାଟର ବାସିନ୍ଦା । ବାଣିଜ୍ୟରେ ସ୍ନାତକ କରିବା ପରେ ସେ ମୁମ୍ବାଇର ହ୍ୱିସିଲିଂ ଉଡ୍‌ସ୍ ଇଣ୍ଟରନ୍ୟାସନାଲ ଇନଷ୍ଟିଚ୍ୟୁଟରେ ଯୋଗ ଦେଇଥିଲେ । ତାଙ୍କ ବପା ଜଣେ ବ୍ୟବସାୟୀ ଯାହାଙ୍କ ଇଚ୍ଛା ଥିଲା ପାରିବାରିକ ବ୍ୟବସାୟରେ ଯୋଗ ଯେବାକୁ, କିନ୍ତୁ ସେ ଏହା ବଦଳରେ ଅଭିନୟ କରିବାକୁ ପସନ୍ଦ କରିଥିଲେ ।
ପରମ ତୀର୍ଥକ୍ଷେତ୍ର ପୁରୀ ପୁରୁଷୋତ୍ତମ କ୍ଷେତ୍ର ନାମରେ ପ୍ରସିଦ୍ଧ। ଏହାର ଅନ୍ୟନାମ ଶଙ୍ଖକ୍ଷେତ୍ର। ସ୍କନ୍ଧ ପୁରାଣ ଅନ୍ତର୍ଗତ ଉତ୍କଳ ଖଣ୍ଡ ଅନୁଯାୟୀ ଏହି କ୍ଷେତ୍ରର ଆକାର ଶଙ୍ଖ ସଦୃଶ ଥିବାରୁ ଏହାକୁ ଶଙ୍କକ୍ଷେତ୍ର କୁହାଯାଏ। ଏହି କ୍ଷେତ୍ରର ଆୟତନ ପଞ୍ଚକୋଶ ଏବଂ ଆକାର ତ୍ରିକୋଣ। ପାଞ୍ଚକୋଶ ଆୟତନରୁ ପ୍ରାୟ ଅର୍ଦ୍ଧଭାଗ ସମୁଦ୍ର ଜଳରେ ନିମଗ୍ନ ଏବଂ ଉପରିଭାଗର ଆକୃତି ଶଙ୍ଖ ସଦୃଶ । ଏହି ଶଙ୍ଖାକାରା କ୍ଷେତ୍ରର ମୂର୍ଦ୍ଧନୀ ହେଉଛି ପଶ୍ଚିମ ସୀମା। ନୀଳକଣ୍ଠ  (ଇନ୍ଦ୍ରଦ୍ୟୁମ୍ନ ସରୋବର କୂଳରେ) ଏହି ଶଙ୍ଖର ଅଗ୍ରଭାଗରେ ଅବସ୍ଥାନ କରୁଛନ୍ତି । ଶଙ୍ଖର ନାଭିଦେଶରେ ରୋହିଣୀ କୁଣ୍ଡ, ଅକ୍ଷୟ ବଟ ଓ ଜଗନ୍ନାଥଙ୍କ ଆସ୍ଥାନ। ଅର୍ଦ୍ଧାଶିନୀ ଶଙ୍ଖର ମଧ୍ୟଭାଗରେ ଅବସ୍ଥାନ କରୁଛନ୍ତି। ନୀଳଗିରି ଏହି କ୍ଷେତ୍ରରେ ଶୋଭାପାଉଛି। ଏହି ନୀଳାଗିରି ପୁରିଷୋତ୍ତମ ଜଗନ୍ନାଥଙ୍କ ନିବାସ ସ୍ଥଳ। ପ୍ରାୟ ଦୁଇଶହ ବର୍ଷ ପୂର୍ବେ ବଡ଼ଦେଉଳ ଓ ଗୁଣ୍ଡିଚା ବାଡି ମଧ୍ୟରେ ବାଙ୍କୀ ମୁହାଣ ନଦୀ ପ୍ରବାହିତ ହେଉଥିଲା। ବର୍ତ୍ତମାନ ଯାହାକୁ ଶରଧା ବାଲି କୁହାଯାଉଛି ତାହା ପୂର୍ବେ ନଦୀର ଗର୍ଭ ଥିଲା । ରଥ ଯାତ୍ରାରେ ଦୁଇସାରୀ ରଥ ତିଆରି ହେଉଥିଲା ଏବଂ ନଦୀର ପ୍ରତ୍ୟେକ ତୀରରେ ସାରିଏ ରଥ ରହୁଥିଲା। ଏହି ବାଙ୍କୀ ମୁହାଣ ନଦୀ ବର୍ତ୍ତମାନ ଚକ୍ରନାରାୟଣ ମନ୍ଦିର ପାଖରେ ସମୁଦ୍ରରେ ମିଶୁଛି। ବାଙ୍କୀ ମୁହାଣ ନଦୀ, ମିଟିଆଣି ନଦୀ ଓ ମଙ୍ଗଳା ନଦୀ, ଏହି ତିନୋଟି ନଦୀ ପୁରୀ ନଗରୀକୁ ପୂର୍ବେ ତିନି ଆଡୁ ବେଢି ରହିଥିଲା ଏବଂ ଅନ୍ୟ ଦିଗରୁ ସାଗର ବେଢି ରହିଥିଲା। ତେଣୁ କ୍ଷେତ୍ରଟି ଦ୍ୱୀପପରି ଦେଖାଯାଉଥିଲା।
ପେମେଟ୍ରେକ୍ସେଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆଲିମ୍ଟା, ହେଉଛି ଏକ ଔଷଧ ଯାହା ମେସୋଥେଲିଓମା ଏବଂ ଅଣ-ଛୋଟ କୋଷ ଫୁସଫୁସ କର୍କଟ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ମେସୋଥେଲିଓମା ପାଇଁ ବ୍ୟବହୃତ ହୁଏ ଯାହା ପ୍ଲୁରା ସହିତ ଜଡିତ ଏବଂ ଅସ୍ତ୍ରୋପଚାରଦ୍ୱାରା ଅପସାରଣ କରାଯାଇପାରିବ ନାହିଁ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକ୍ସନ ସାହାଯ୍ୟରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ସଂକ୍ରମଣ, ପାଟିର ପ୍ରଦାହ, ରାସ, ଅଇ, ଥକାପଣ, ଅଣନିଶ୍ୱାସ, ଏବଂ ଛାତି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଥାଇମିଡାଇଲେଟ ଟ୍ରାନ୍ସଫରେଜ ଅବରୋଧ କରି ଓ ଡିଏନଏ ତ‌ଥା ଆରଏନଏ  ( ଏବଂ )ର ନିର୍ମାଣକୁ ଅବରୋଧ କରି ଏହା କାର୍ଯ୍ୟକ୍ଷମ ହୁଏ  । ୨୦୦୪ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ପେମେଟ୍ରେକ୍ସେଡ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଜ୍ୟରେ ୨୦୨୧ ସୁଦ୍ଧାର ଏହାର ମୂଲ୍ୟ ପ୍ରାୟ ୪୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣ ମୂଲ୍ୟ ପ୍ରାୟ ୩,୭୦୦ ଡଲାର ଥିଲା ।
ରାଉ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ଇନ୍ଦୋରେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଉ ସହରର ମୋଟ ଜନସଂଖ୍ୟା ୨୦୮୪୫ ଅଟେ । ସେଥି ମଧ୍ୟରୁ ୫୧.୧୩% ଜଣ ପରୁଷ ହୋଇଥିବା ବେଳେ ୪୮.୮୭% ଜଣ ନାରୀ ଅଟନ୍ତି । ରାଉର ସାକ୍ଷରତା ହାର ୬୩.୧୪% ଅଟେ । ଏହା ଜାତୀୟ ହାରଠାରୁ ୧.୭୦% ପ୍ରତିଶତ ଅଧିକ ଅଟେ । ସେଥିରୁ ୩୬.୬୬% ପ୍ରତିଶତ ପୁରୁଷ ଓ ୨୬.୪୯% ନାରୀ ଅଟନ୍ତି । ୧୫.୬୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାଉର ସରକାରୀ ଭାଷା ଅଟେ ।
ରୋଜିଓଲା  (ଇଂରାଜୀ ଭାଷାରେ ) ଏକ ଭୁତାଣୁ   ଜନିତ ସଂକ୍ରାମକ ରୋଗ   ରୋଗ  । ଅଧିକାଂଶ ସଂକ୍ରାମକ ରୋଗ ୩ ବର୍ଷ ବୟସ ପୂର୍ବରୁ ହୁଏ । ଲକ୍ଷଣ କିଛି ନଥିବାରୁ ଆରମ୍ଭ କରି ଦୃତ ଗତିରେ ଆସୁଥିବା ଜ୍ୱର ସ‌ହିତ ରାସ ହୁଏ । ଏହି ଲକ୍ଷଣ ସାଧାରଣତଃ ୩-୫ ଦିନ ରହେ । ପିଙ୍କ ରଙ୍ଗର ରାସ ହୁଏ ଯାହା ୩ ଦିନରୁ କମ୍ ସମୟ ରହେ । ରୋଗ ଜଟିଳ ହେଲେ ଜ୍ୱର ସ‌ହିତ ବାତ   ହୁଏ ଓ ସାଂଘାତିକ ହେବା କ୍ୱଚିତ ଦେଖାଯାଏ । ଏହି ରୋଗ ମାନବ ହର୍ପିସ ଭୁତାଣୁ ୬  ଏଚଏଚ ୬    6 6  କିମ୍ବା ମାନବ ହର୍ପିସ ଭୁତାଣୁ ୭  ଏଚଏଚ ୭   ( 77) ଯୋଗୁ ହୁଏ  । ସୁସ୍ଥ ଜଣାଯାଉଥିବା ଲୋକର ଲାଳ   ମାଧ୍ୟମରେ ଏହା ବ୍ୟାପେ । ଗର୍ଭାବସ୍ଥାରେ ମାତାଠାରୁ ଶିଶୁକୁ ସଂକ୍ରମିତ ହୋଇଥାଏ । ଲକ୍ଷଣ ଦେଖି ରୋଗ ନିର୍ଣ୍ଣୟ ସମ୍ଭବ ହେଲେ ମଧ୍ୟ ରକ୍ତ ପରୀକ୍ଷା କରି ନିଧାର୍ଯ୍ୟ କରାଯାଇପାରେ । କମ୍ ସଂଖ୍ୟକ ଶ୍ୱେତ ରକ୍ତ କଣିକା   ରକ୍ତରେ ଥାଏ । ଏହି ରୋଗରେ ଜ୍ୱର ଚିକିତ୍ସା ସ‌ହିତ ଯଥେଷ୍ଟ ତରଳ ପଦାର୍ଥ ଦିଆଯାଏ । ପ୍ରାୟ ସମସ୍ତ ଶିଶୁ କୌଣସି ନା କୌଣସି ସମୟରେ ଆକ୍ରାନ୍ତ ହୁଅନ୍ତି । ପୁଅ ଓ ଝିଅ ସମ ଭାବରେ ଆକ୍ରାନ୍ତ ହୁଅନ୍ତି । ରୋଗ ବିଷୟରେ ପ୍ରଥମ ବର୍ଣ୍ଣନା ସନ ୧୯୧୦ରେ ହୋଇଥିଲା ଓ ଭୁତାଣୁ ଏହାର କାରଣ ହୋଇଥିବା ସନ ୧୯୮୮ରେ ଜଣାଯାଇଥିଲା । ଇମ୍ମ୍ୟୁନିଟି କମ୍ ଥିଲେ   ଏହା ପୁନର୍ବାର ହୋଇପାରେ ଓ ଗମ୍ଭୀର ସ୍ୱାସ୍ଥ୍ୟ ସମସ୍ୟା ସୃଷ୍ଟି କରିପାରେ ।